محەمەد بەرزی: چیرۆکەکانی کاتی نووستنی منداڵان. – WTARIKURD\nچیرۆکەکانی کاتی نووستنی منداڵان، ئەو چیرۆکانەیە، کە دایک و باوک یان کەسێکی تر بۆ منداڵانی دەیخوێننەوە، تا بە ئارامی بچنە ژێر باڵی خەوێکی خۆشەوە. بێگومان بە درێژایی ڕۆژ منداڵ سەرقاڵی خوێندنی خوێندنگا و یاری و تەلەفزیۆن و ئایپاد و بابەتە ئەلکترۆنییەکانە. لە هەمان کاتیشدا دایک و باوکەکانیش، چ لە ماڵەوە و چ لەدەرەوەدا، خەریکی کاری ڕۆژانەی خۆیانن. ساتەکانی پێش نووستن باشترین ساتە، کە دایک و باوک بتوانن پاش کۆتایی ڕۆژێکی پڕ سەرقاڵی هەردوو لایان، ماوەیەکی باش لەگەڵ منداڵەکانیاندا بە خوێندنەوەی چیرۆکی بە سود بەسەربەرن. ئەمەش هۆکارێکە بۆ بەهێزبوونی پەیوەندی نێوانیان و کەمکردنەوەی گرژی و هێورکردنەوەی مێشکی منداڵەکانیان و خەوێکی خۆش و ئاسودە بۆیان. پاشان دروستکردنی کەسایەتییەکی بەهێز و چەسپاندنی کۆمەڵێک یادگاری جوان لە ناخیاندا. لە ڕاستیشدا جگە لە بەهێزبوونی پەیوەندی نێوان مندڵان و دایک و باوکیان، لە هەمان کاتدا ڕادەی ئاڵۆزیان کەمدەکاتەوە و پەرە بە ئاستی خویندنەوە و نووسینیان دەدات و بـاشتر و زووتـر فێری زمانەکەیان دەبن، چونکە چیرۆک کەرەسەیەکی باشی فێربوونی زمانە، سەرباری ئەوەی هەرچ وشەیەکیش لە دەمی دایک و باوکەوە دەربچێت، زوو بە دڵ و دەروونی منداڵەوە دەنووسێت. توژینەوەکانیش ئەوەیان سەلماندووە، ئەو منداڵانەی، کە دایک و باوکیان کاتیی خۆیان تەرخانکردووە بۆ خوێندنەوەی چیرۆک بۆیان، زۆر لەو منداڵانە زیرەکترن، کە دایک و باوکیان گرنگییان پێ نەداون. پاشان ڕاپرسییەک لە ئەمەریکادا ئاماژەی بۆ ئەوە دەکات، لە نێوان دە منداڵدا، حەوتییان ساتی ناو جێگایان بە خۆشترین و باشترین کاتی خویندنەوە داناوە.\nئەوەی شایانی باسە دەرباری خوێندنەوە بۆ منداڵان، دکتۆر ( ج . رید لیۆن )، کە بڕوانامەی دکتۆرای هەیە و لە ئامۆژگای نیشتمانی تەندروستی و پەرەپێدانی مرۆیی ئەمەریکا، سەرۆکی بەشی پەرەپێدانی هەڵسوکەوتی منداڵانە دەڵێ: ( جیاوازییەکی زۆر هەیە لە نیوان دەمارەکانی مێشکی ئەو منداڵانەی، کە بە بەردەوامی کتێبیان بۆ خوێندراوەتەوە، لەگەڵ ئەو منداڵانەی کتێبیان بۆ نەخوێندراوەتەوە ). لە زانکۆی تەکساسی ئەمەریکاش، توێژەرەوەکان گەیشتوونەتە ئەو ڕاستییەی، کە وێنەی ئەلکترۆنی مێشکی ئەو منداڵانەی، کە ماوەی کەمیان بۆ خوێندراوەتەوە، لە بواری دەربڕینی وشەدا، زۆر سست و لاواز بووە. بەڵام کاتێک توێژەرەوەکان ڕۆژانە لە نێوان کاتژمێرێک بۆ دوو کاتژمێریان بۆ مەشق پێکردن لەسەر خوێندنەوە و گفتوگۆ و پرسیار و نووسین بۆ تەرخانکردوون، ئەوا ئەوانیش دوای هەشت هەفتە، دەمارەکانی میشکیان چالاک بووە و وەک دەمارەکانی ئەو منداڵانەی لێهاتووە، کە زۆریان بۆ خوێندراوەتەوە.\nجا لێرەدا بە کورتی دەتوانیین ئاماژە بە چەند لایەنێکی باشی خویندنەوەی چیرۆک لە ساتەکانی پێش نووستندا بکەین:\n1- منداڵان باشتر دەخەون، لە نیوەشەودا بە هاوار و گریانەوە خەبەریان نابێتەوە، کە ئەمەش خۆی لە خۆیدا بە قازانجی دایک و باوک دەگەڕێتەوە و بە ئیسراحەت ڕۆژدەکەنەوە. کەواتە ئەگەر منداڵان لە چیرۆکەکانیش سود وەرنەگرن، ئەوا بە ئاسودەیی دەخەون و دایک و باوکیان ماندوو ناکەن. پاشان نووستنی بێ کێشەی منداڵیش، خۆی لە خۆیدا نیشانە و بەڵگەی تەندروستییەکی زۆر بـاشی منداڵەکەیە.\n2- فراوانکردنی ئاسۆی خەیاڵی منداڵان، چونکە بە گشتی چیرۆکەکان پڕن لە بابەتی خەیاڵاویی سەرنجڕاکێشی هەندێک لە کەسایەتییە پاڵەوانە کۆنەکان و باڵندە و ئاژەڵ و شاخ و دارستانەکان، کە لە ژیانی ڕۆژانەیاندا پێی ئاشنا نەبوون و ڕاستەوخۆ کار دەکەنە سەر هەستی منداڵان و بیرکردنەوەیان بە هێز دەکات و برەو بە داهێنانیان دەدات.\n3- خوێندنەوەی چیرۆک پێش نووستن هۆکارێکە بۆ پەرپێدانی زیرەکی و چاندنی ڕەوشتی بەرز، چونکە ئەو تەمەنە باشترین تەمەنە بۆ فراوانبوونی ئاسۆی خەیاڵ و گەشەکردنیان بە شێوەیەکی لەبار. باشتریش وایە پێش تەواوبوونی چیرۆکەکان داوا لە کۆتایی چیرۆکەکە لە منداڵەکە بکرێت، تا بزانرێت ئەو بە چ شێوەیەک کۆتایی بە چیرۆکەکە دهێنێت. یان پرسیار و گفتوگۆ دەربارەی چ شتێکی چیرۆکەکەی بەلاوە سەرنج ڕاکیش بووە. ئەمانەش هۆکارێکی چاکن بۆ بیرکردنەوەی زیاتری منداڵان و دۆزینەوەی چارەسەری گونجاو بۆ ئەو کێشانەی تووشیان دەبێت.\n4- هەر هەمان تەمەن، تەمەنێکی باشە بۆ پێدانی زانیاریی تەندروستی و دەتوانن بە زوویی ئەو زانیارییانە وەربگرن.\n5- لە کاتی خوێندنەوەی چیرۆکدا، دەکرێت پرسیاریان ئاڕاستە بکرێت، بەمەش باشتر فێری هونەری بیردەکەنەوە دەبن.\n6- لە کاتێکدا منداڵان بە بەردەوامی گوێدەگرن، باشتر و زووتر فێری وشە و دەستەواژە و قسەکردن و زمانی پوخت و پاراوی دایکیان دەبن.\n7- خوێندنەوەی چیرۆک و هاندانیان بۆ خوێندنەوە، وا لە منداڵان دەکات، لە گەورەییشدا لە خوێندنەوەدا بەردەوام بن. خوێندنەوەی کتێبەکانی خوێندنگا بە لایانەوە سوک و ئاسان بێت و باشتر بیربکەنەوە و زووتریش تێبگەن، ناوسکیان پڕبێ لە قسە و شوێنپێی دایک و باوکیان هەڵبگرن و ببن بە ئاوێنەیەکی باڵانما بۆیان، لە ئەنجامیشدا ببن بە نووسەری چاک.\n8- خوێندنەوەی چیرۆکی پڕ مانا، کە گوزارشت لە خواستی منداڵەکە بکات، هۆکارێکە بۆ دروستبوونی حەز و خولیا و مەراقی لاسایی کردنەوە و چاولێکردنی پاڵەوانەکانی ناوچیرۆکەکان. ئەمەش هۆکارێکە بۆ دروستبوونی کەسایەتییەکی بەهێزی سەلار و سەنگینی زیت و زیرەک لە منداڵەکەدا.\n9- کاتی خویندنەوە هەلێکی لەبارە بۆ دایک و باوک، تا بتوانن لەگەڵ منداڵەکانیاندا گفتوگۆ لەبارەی کەسایەتییەکانی ناو چیرۆکەکانەوە بکەن، لەو گفتوگۆیانەشدا چەندین وشە و زاراوە و دەستەواژەی تازە دێنە ئاراوە و دەتوانن لەسەریان بوەستن و ڕاڤەیان بۆ بکەن، بەمەش لەو وشە و دەستەواژانە باشترتێدەگەن و باشتر زمانەکە فێردەبن.\n10- بەگشتی چیرۆکەکان پڕن لە ڕەوشتی بەرز. ئەمەش یارمەتیدەرێکی چاکە بۆ چاندنی تۆوی بڕوا و ڕاستگۆیی و ئازایەتی و ڕێز و ڕەوشتی جوان لە ناخیاندا، بە مانەش چاوی ئومێدیان لەسەردەبێ، تا لە دواڕۆژدا و لەگەڵ هەڵکشانی تەمەنیاندا، ببن بە خاوەنی بەهرە و توانا و کەسایەتی بەهێزی سودبەخشی ئاکار چاک لە ناو کۆمەڵگادا.\nلە کۆتایی ئەم کورتە باسەدا ئەوە ماوە بڵێم: بە درێژایی مێژوو وڵاتە ئەتککراوەکەمان، بەم قۆناغە پڕ لە کێشە و قەیرانانەی ئەمڕۆدا تێنەپەڕیوە. هەرگیز کۆمەڵگاکەمان وا وێران و دانەتەپیوە. پەروردە و بوارەکانی خوێندن و ڕاگەیاندن و ژیانی خەڵکی، تووشی سەختی و گرانی وا گەورە نەبووە، بۆیە پێویستە دایک و باوکەکان بە تەمای ئەو دەسەڵاتە خۆسەپێنەرە نەبن، بەڵکو بە پێی تین و توانای خۆیان لە خەمی پەروەردکردنی منداڵەکانیاندابن، بە جۆرێكی کارا و کارامەی وا نەوەکانیان پەروردەبکەن، تا چاوی ئاوات و ئومێدیان لەسەربێت و لە دزە شاخدارەکانی شاخ نەچن.


هێلەک زەردەکانی فەڕەنسا – كولتور مه‌گه‌زین\nئه‌بوبه‌كر جاف – شکستی دیموکراسی و نوێنەرایەتی پەرلەمانی و بە ئاسۆییکردنی دیموکراسی\nبابه‌تی: ئەبوبەکر جاف\t کانونی دووهەم 2, 2019\n2018 french yellow vest\n۱ ـ دیموکراسی نوێنەرایەتی و پەرلەمانی لە ڕۆژئاوادا، لە ناو گیروگازو بە گیروگرفتکردن و بە کێشەکردندایە. خەمی ڕۆژانەی مرۆڤێک ناکرێت لە ناو پێشنیارو پرۆژەو چاوەڕوانی بیرۆکراتییەتی دەزگای پەرلەمان و بیرۆکراتییەتی دەزگا حکومییەكاندا بێت. زۆرینەی پەرلەمانیی هەر هێزێک، ناکاتە مافی ڕەهاو مافی زۆرینە لە پەسەندکرن و جێبەجێکردنی یاسایەک، کەمینەگەلێکیش هەن دەبێت ئەوانیش لە ناو بەرژەوەندی و پرۆژەی خۆیاندا ڕێزلێگیراو و زەمانکراو بن.\nلە پەرلەمان و دامودەزگا حکومییە هەڵبژێردراوەکاندا چینێک دروست دەبێت کە سەرقاڵی هەیمەنەو خۆبەرهەمهێنانەوە و ستراتیژی خۆبەرهەمهێنانەوە بن. نوخبەیەکی ئەرستۆکرات و بیرۆکرات لە پەرلەمان، لە میانەی کاری یاسایی و ڕۆتینیات و بیرۆکراتییەتی دەستورو کارە یاساییەکاندا تا بێت لە خەڵک دوور دەکەونەوە.\n۲ـ بۆ ئەوەی خەمی ژیان و بژێوی خەڵک لە دەست بیرۆکراتییەتی یاساو نوخبەیەکی بیرۆکرات و ئەرستۆکراتی ڕزگار بکرێت، بۆ ئەوەی هەمیشە فشارو هێزی بەرەنگاری ئامادەبێت، هەمیشەیی و بەردەوامبوونی خەڵک و هوشیاری کۆمەڵانی خەڵک، دەبێت گەورەتر لە پەرلەمان و گروپی نوێنەرەکان هێز هەبێت، ئەم هێزەش گەورەتر لە چاوەڕوانی چوارساڵی گەمەی هەڵبژاردن و دەموچاوگۆڕینی نوێنەرەکان، گەورەتر لەمانە بوونیان هەبێت. لێرەوە سەندیکاو ڕێكخراوە مەدەنی و نا حکومییەکانیش لە سەروبەندی ئاوابوون و بە بیرۆکراتبووندان، سەرباری ئەوەی ئەم سەندیکا، ڕێکخراو دامودەزگا مەدەنی و فشارهێنەرانە بوونە بە بەشێک لە گەمەکانی دەسەڵات و بەرهەمهێنانەوەو درێژکردنەوەی دەسەڵات و تەنانەت شەرعییەت بەخشینیش. لێرەوە بڕێکی زۆر، ئێمە لە بەرانبەر ئەم فۆرمە کلاسیکییەی ڕێکخراوەکانی فشاردا، ڕوبەڕوین بە گەمەی دەسەڵات و یارییە نەبیراوەکانی و خۆ بەرهەمهێنانەوەی دەسەڵات لە بەرگی ئۆپۆزسیۆن ودام و دەزگای مەدەنیدا.\n۳- دابەشبوونی کایەو مەیدانی سیاسیی فەڕەنسی بە سەر چەپ و ڕاستدا بو زیاتر لە نیو سەدە، مرۆڤ و جڤاکی فەڕەاسی ماندوکرد بێ ئەوەی شتێکی نوێ پێشکەش بکەن. پاشەکشەی (حزبی سۆسیالیست) کە نوێنەرایەتی زۆربەی هەرە زۆری چەپەکانی فەڕەنسای دەکرد، لە دەسەڵاتیشدا بڕێکی باش پشگیری چەپی پەڕگیرو ناوەڕاستی لە گەڵ بوو. بەڵام حزبی سۆسیالیستی فەڕەنسی پاشەکشەی کرد. ڕاستەکانی فەڕەنساش لە ناو کەڵکەڵەو مەیلێکی فاشیستی و ناسیۆنالیستیدا، لە ناو پێداگیرییەکی زۆر موزایەدەیی لە سەر ناسنامەو هەویەتی فەڕەنسی، قسەوباسێک نەبوو لە سەر خەمی ژیان و بیمەی ژیان بۆ هاوڵاتییەکی فەڕەنسی. لێرەوە (ئیمانوێل ماکرۆن) وەک ئەلتەرناتیڤێکی ناوەڕاست بۆ ئەزموونێکی جیاواز لە چەپ و ڕاست هەڵبژێردرا.\n٤ـ وەک باسمانکرد ناشکرێت چوارساڵ خۆ ڕاگرتن و ئارامی تا لە هەڵبژاردنێکی دیکەدا دەمووچاوەکان بگۆڕن. وەک وتمان دەبێت خەڵک لێرە بێت، خەڵک گەورەتر لە پەرلەمان و دام و دەزگاکان.\n٥ـ خەڵک وەک سوژەیەکی سیاسیی، وەک سوبژێکتیڤیتەی سیاسیی، وەک بونێک لە پرۆسێسدا (الصيرورة) کە دەبێت هەمیشە خۆی بەرهەمبهێنێتەوەو لێرە بێت، لە هەناوی دەسەڵات و گەمەو ستراتیژی دەسەڵاتدا ئەکتی بەرەنگاری سەر ڕێگا بخات. خەڵک لە ناو هێڵەکانی بەرەنگاریدا سەرقاڵی بە کەمینەییبوایی زیاترن. کەمینەیی و بە کەمینەییبوونێکی گەریلایی کە ناگیرێت و خزو سرک و لوسە.\n٦ـ لەگەڵ خەڵک و کۆمەڵانی خەڵکدا، ئێمە ڕووبەڕوی هوشیارییەکی شۆڕشگێڕی و ڕادیکاڵین، هوشیارییەک کە دەزانێت دەسەڵات چۆن گەمە دەکات و چۆن کێشە بە کێشە تێدەپەڕێنێت، دەسەڵاتێک کە بە دەیان فۆرمی فڕوفێڵئاساو گەمەی شاراوە دەیەوێت خۆی دەرباز بکات. خەڵک لێرەدا پووشی دەم بای میدیا نییە، خەڵکێک نییە لە بەرانبەر هەواڵەکانی کاتژمێر هەشتدا، دەسەڵات و دیسپۆزیتیڤ و گەمەکانی دەسەڵات چی بوێت، بەو شێوە فۆرمولەی دەکات و ئاڕاستەی دەکات. وشیاری خەڵک گەورەترو مەزنتر لە بەرزی و نزمی هەواڵەکانی سەعات هەشت و لە بیرکردنی پرس و کێشەیەک و بەرکەوتن و ڕوبەڕوبوونەوە بە کێشەو پرسێکی دیکەی دروستکراو.\nProtesters wearing yellow vests (gilets jaunes) do a human pyramide as they demonstrate against rising costs of living they blame on high taxes in Paris, on December 15, 2018. – The “Yellow Vests” (Gilets Jaunes)\n۷- بۆ ئەوەی خەڵک بەردەوام لێرە بێت، هەمیشە ئامادەبێت، هاوڕێ لە گەڵ وشیارییەکی ڕادیکاڵ و شۆڕگێڕیدا(کە سروستێکی مرۆڤ و جڤاکی فەڕەنسییە بە پلە ئیمتیاز)، وە ئەم خەڵکە وەک سوژەو سوبژێکتیڤتەی سیاسیی لێرە بێت، وە خەڵک و کۆمەڵانی خەڵک شەو و ڕۆژ لە سەر شەقام بن، لە لایەکی دیکەشەوە خواست و ئیرادەو ئاگاییەک هەبێت بۆ دیموکراسییەکی ڕادیکاڵ و ڕادیکاڵیزەکردنی دیموکراسی، وە نەهێڵین دیموکراسییەکەش وەک بەرهەم و پێدراوێکی ئەقڵی و شارستانیی بکەوێتە بەردەم هەڕەشە. لێرەوە کردەی (بە ئاسۆییکردنی دیموکراسی و دیموكراسی ڕاستەوخۆ) و زیادکردن و بە ڕەهاییكردنی دیموکراسی دێتە ئاراوە. به‌مانای دیموکراسی لە دەست نوێنەرایەتی و پەرلەمانی ڕزگار بکرێت کە بڕێکی زۆر هیرارکی و ستونییە و میکانیزمی خۆ بەرهەمهێنانەوەی نوخبەیەکی ئەرستۆکرات و بیرۆکراتە، وا لەم دیموکراسییەتە بکرێت کە زیاتر وزیاتر خەڵک تێیدا ئامادە بێت بە بەردەوامی و بەوەی بڕێکی زۆر بەشدار بن. وە تەنیا گەمەی هەڵبژاردنی هێزو کەسانێک نەبێت، ، وە تەنیا ماڵ نەبێت بە دەست هێزە سیاسییەکانەوە….کەواتە دەبێت زیاترو زیاتر ئاسۆیی بکرێتەوەو تا دەکرێت لە هیرارکییەت و بیرۆکراتییەت ڕزگار بکرێت، دەبێت خەڵک، کۆمەڵانی خەڵک، زیاترو زیاتر بەشداری خەڵک، زیاتروزیاتری فراوانکردنی بەرەنگاری، وە بۆ ئەوەی ماف و مافی ژیانی خەڵک لە دەست دانوستانی هێزو گروپه سیاسییەکا و گەمە تەقلیدییەکەی ڕزگار بکرێت، دەبێت هەموو شت، یا زۆربەی هەرە زۆری شتەکان لای خەڵک بن.\n۸ – لێرەدا خەڵک بە هیچ شێوەیەک گوزرشت و دەربڕ نییە لەپرۆلیتاریا بە تاق و تەنیا، چیتر ململانێکان، ئەنتاگۆنیزمەکان لە نێوان دوو چینی بۆرژوا و پرۆلیتاریادا؟نییە بە تێگەیشتنە مارکسییە ئەرسۆدۆکسیەکەی، بەڵکو، لێرەدا ئێمە بەرانبەر گروپ، هێز، چین و توێژگەلی جیاوازو گۆڕا و جۆراوجۆرداین. فرەییەک کە پێکهاتویەكە لە کەمینەکان؛ پرۆلیتاریا، ژنان، قوتابیان، مامۆستایان، فەرمانبەران، بێگانەکان، بێ وەرەقەکان، ڕەش پێستەکان، مسوڵمانەکان…. واتە فرەیی و نا یەکشێوەیی خەڵک لە دەرەوەی نوێنەرایەتیی چەپ و ڕاستی کلاسیکی.\n۹ـ دروشمەکان، سروودو گۆرانییەکان، لافیتەو ڕەمزو هێماکان وەک سەدەی نۆزدەو بیست باس لە شۆڕشی سەراپاگیرو سەرانسەری ناکەن، باس لە هەڵگەڕانەوەو هەڵکێڕانەوەی سیستەم و نەزمی سیاسیی و دەسەڵاتی سیاسیی ناکەن. بەڵکو خواست و ویستیداواکاری و مافگەلێک لە ؛ بیمەی بێکاری، بیمەی تەندروسی، مووچەیەک کەبە کەڵکی ژیان بێت، کەمکردنەوەی ساڵانی خانەنشینی، ژیانێكی باشتر بۆ پەروەردەی مناڵ و خێزان، كەمكردنەوەی باجەکان….خواستگەلێک کە سەروكاری بە شۆڕش و ڕووخانی دەسەڵاتی سیاسییەوە نییەو، ڕیفۆرمیستییش نین بەڵکو ڕادیکاڵیین.\n۱۰- ناڕەزایی و هەڵچوون و بەرەنگارییەکان دەسبەرداری فەڕەنسیبوونیان نەبوون، ئاڵای فەڕەنسا، پێداگیری لە ناسنامە فەڕەنسییەکەی شۆڕش و یاخیبوون و ناڕەزایەتییە گەورەکان، بە فەڕەنسی هێشتنەوەو بە فەڕەنسی مانەوەی دروشم و ئیدیاکان و دوورکەوتنەوە لە دروشمی گەردونیی و ئەنتەرناسیۆنالیستیی، پێداگیریی وسروشتی ناسیۆنالیستانەی ئەم جەرەیان و جموجوڵەن لە دەرەوەو لە سەرەوەی ناولێنانە ئایدۆلۆژییەکانی چەپ و ڕاست. ناڕەزایی فەڕەنسییەکان بۆ فەڕەنسییەکان و لە پێناو فەڕەنسییەکاندا. سروشتێکی تەواو نیشتیمانی و سروشت ناسیۆنالیستیی فەڕەنسییه.


چاكسازى یان سه‌ركێشان به دیوار.. وه‌زیرى دارایى عێراق نهێنییه‌كان ئاشكرا ده‌كات\n:: PM:02:20:24/06/2020 \nعه‌لى عه‌لاوى وه‌زیرى دارایى عێراق له دیمانه‌یه‌كیدا له‌گه‌ڵ ئاژانسى فڕانس پرێس، نهێنییه‌كانى بارودۆخى دارایى و خه‌زێنه‌ى ده‌وڵه‌ت ئاشكرا ده‌كات و دووپاتى ده‌كاته‌وه، یان ئه‌وه‌تا ده‌بێت له دوو ساڵى داهاتوودا عێراق چاكسازیى توند بكات، یان به‌ر "دیوار" بكه‌وێت.\nئاژانسى فڕانس پرێس دیمانه‌یه‌كى له‌گه‌ڵ عه‌لى عه‌لاوى وه‌زیرى دارایى عێراق كردووه و چه‌ند ماڵپه‌ڕێكى عه‌ره‌بى و بیانى له‌وانه ماڵپه‌ڕى حوڕه‌ى ئه‌مه‌ریكى ده‌قى دیمانه‌كه‌یان بڵاو كردووه‌ته‌وه.\nعێراق ته‌نیا دوو تریلیۆن دینارى ماوه\nله سه‌ره‌تاى دیمانه‌كه‌دا وه‌زیرى دارایى عێراق هۆشدارى داوه له‌وه‌ى ئابوورى عێراق تووشى چه‌ند كاره‌ساتێكى ئابوورى دێت كه له‌وانه‌یه ده‌وڵه‌تى عێراق نه‌توانێ چاره‌سه‌ریان بكات ئه‌گه‌ر له ماوه‌ى كه‌متر له مانگێك چاكسازیى له كه‌رتى ئابوورى و دارایى نه‌كات.\nعه‌لى عه‌لاوى دووپاتیشى ده‌كاته‌وه، ده‌بێت ته‌واوى 40 ملیۆن كه‌سى عێراق پابه‌ندى سیاسه‌تى ده‌ستكردنى دارایى "ته‌قه‌شوف" بن كه له‌وانه‌یه دوو ساڵ بخایه‌نێ.\nعه‌لاوى له قسه‌كانى چه‌ندان جار دووپاتى له‌سه‌ر چاكسازى كردووه‌ته‌وه و گوتوویه‌تى، "ئه‌گه‌ر له‌ماوه‌ى ئه‌مساڵدا بابه‌ته‌كان چاك نه‌كه‌ینه‌وه، ئه‌وا رووبه‌ڕووى چه‌ندان كۆسپ ده‌بینه‌وه كه ناتوانین چاره‌سه‌ریان بكه‌ین"، ئاماژه بۆ ئه‌وه‌یش ده‌كات ئابوورى عێراق ئه‌مساڵ به رێژه‌ى 10% ده‌پووكێته‌وه.\nعه‌لى عه‌لاوى له ساڵانى 2005 تا 2006 وه‌زیرى دارایى عێراق بوو، ئێسته‌یش له كابینه‌كه‌ى مسته‌فا كازمى جارێكى تر كراوه‌ته‌وه وه‌زیرى دارایى عێراق و پێشتریش بۆ ماوه‌یه‌كى كورت وه‌زیرى نه‌وتى عێراق بوو به وه‌كاله‌ت، عه‌لاوى به‌راورد له نێوان بارودۆخى ئه‌وكات و ئێسته ده‌كات و ده‌ڵێ، بارودۆخى ئێسته خراپتره، چونكه حاڵه‌تى ئابوورى عێراق له به‌رده‌م قۆناغێكى چاره‌نووسسازدایه.\nعه‌لاوى باسى له‌وه كردووه راسته له ساڵى 2005 نرخى به‌رمیلێك نه‌وت 35 دۆلار بوو، به‌ڵام ئه‌وكات ژماره‌ى فه‌رمانبه‌رانى ده‌وڵه‌تى كه‌متر له ملیۆنێك كه‌س بوو. كه‌چى ئه‌مڕۆ ژماره‌ى فه‌رمانبه‌ران چوار ملیۆن كه‌سه، ته‌نانه‌ت له هه‌ر پێنج كه‌سێك یه‌كێكیان مووچه له حكوومه‌ت وه‌رده‌گرێت، جا خانه‌نشینى یان هه‌ر مووچه‌یه‌كى تر بێت، ئه‌مه‌یش ماناى ئه‌وه‌یه حكوومه‌ت پێویستى به پێنج ملیار دۆلاره بۆ دابینكردنى مووچه‌یان.\nجیاوازییه‌كى تر به گوته‌ى عه‌لى عه‌لاوى وه‌زیرى دارایى عێراق له نێوان ساڵى 2005 و ئێسته ئه‌وه‌یه، ئێسته ته‌نگژه‌ى متمانه له نێوان هاووڵاتییان و ده‌سه‌ڵات هه‌یه، ئه‌م ته‌نگژه‌یه‌ش چه‌ندان مانگێكه دروست بووه، له‌و كاته‌یه‌وه كه له سه‌رده‌مى عادل عه‌بدولمه‌هدى جه‌ماوه‌ر له دژى حكوومه‌ت راپه‌ڕیون.\nوه‌زیرى دارایى عێراق له‌باره‌ی مووچه‌ى ئه‌م دوو مانگه‌ى فه‌رمانبه‌ران "مانگى حوه‌زیران و ته‌مووز" ده‌ڵێ، ده‌بێت له رێى بانكه‌كانى حكوومه‌ته‌وه ئه‌و پاره‌یه بۆ مووچه قه‌رز بكرێت، به‌ڵام ئه‌مه رێكارێكى كورته و ده‌بێت چاره‌سه‌رى ترى به دواوه بێت، ئه‌گه‌رنا كاریگه‌رى له‌سه‌ر په‌یكه‌ربه‌ندى نرخ ده‌بێت و دواجاریش ده‌بێت هۆى هه‌ڵاوسان و دابه‌زینى به‌هاى دراوى عێراقى.\nخه‌رجى ده‌وڵه‌ت یه‌كێكى تره له‌و ته‌وه‌رانه‌ى كه عه‌لى عه‌لاوى باسى كردووه، ئه‌و وه‌زیره ده‌ڵێ حكوومه‌ت هه‌وڵ ده‌دات رووبه‌ڕووى كێشه‌ى خه‌رجییه‌كان ببێته‌وه كه ساڵانه زیاتر ده‌بێت و ئێسته گه‌نجینه‌ى ده‌وڵه‌تى خاڵى كردووه. عه‌لاوى پێی وایه ده‌بێت به‌ر له‌وه‌ى حكوومه‌ت رووبه‌ڕووى ته‌نگژه‌كه ببێته‌وه، ده‌بوو به‌شى مانگێك زیاتر خه‌رجى هه‌بووایه.\nئاشكرای ده‌كات كه ده‌بوو حكوومه‌ت ئێسته 10 تا 15 تریلیۆن دینارى هه‌بووایه، كه‌چى ئێسته ته‌نیا دوو تریلیۆن دینارى هه‌یه.\nزۆر له شاره‌زایان كه یه‌كێك له‌وان عه‌لى عه‌لاوییه پێیان وایه، ده‌بێ چاكسازى بكرێت و دووباره سیستمى دارایى عێراق رێكبخرێته‌وه، سه‌رچاوه‌كانى داهات جۆراوجۆر بكرێت، ئه‌گه‌رنا ته‌نگژه‌یه‌كى سه‌خت رووبه‌ڕووى عێراق ده‌بێته‌وه.\nوه‌زیرى دارایى عێراق : چاكسازى یان ئه‌وه‌تا ناتوانین عێراق به‌ڕێوه ببه‌ین\nعه‌لى عه‌لاوى ده‌ڵێ، ئه‌گه‌ر نرخى نه‌وت به‌م شێوه‌یه‌ى ئێسته بۆ ماوه‌ى ساڵێك به‌رده‌وام بوو، خه‌رجییه‌كانیش وه‌ك خۆیان بوو، ئه‌وا بێگومان به‌ر دیوار ده‌كه‌وین و ناتوانین ده‌وڵه‌ت به‌ڕێوه ببه‌ین به تایبه‌تى له بوارى ئابووریدا".\nنزیكه‌ى 95%ى داهاتى عێراق له رێى نه‌وته‌وه دابین ده‌كرێت، به‌هۆى دابه‌زینى نرخى نه‌وتیش وه‌ك لێكه‌وته‌ى په‌تاى كۆرۆنا، عێراق ناتوانێ خه‌رجى ده‌وڵه‌ت و مووچه‌ى فه‌رمانبه‌رانى دابین بكات، ئه‌مه‌یش عێراقى تووشى ته‌نگژه‌یه‌كى ئابوورى قووڵ كردووه‌ته‌وه و شاره‌زایانی ئابوورى ده‌ڵێن گه‌نده‌ڵى و به‌هه‌ده‌ردانى سامانى گشتى له ساڵانى رابردوو، هۆكارێكى تره كه ته‌نگژه‌ى دابه‌زینى نرخى نه‌وتى له‌سه‌ر خه‌ڵكى عێراق قووڵتر كردووه‌ته‌وه.


شی کردنەوەی رەوشی هەرێمی کوردستان لە سێناتی فەرەنسا - KRG France\nشی کردنەوەی رەوشی هەرێمی کوردستان لە سێناتی فەرەنسا\nبڵاو کراوە لە: هەینی ١٤ به‌فرانبار ٢٠١٨ - ٠٩:٥٨\nگرووپی دۆستایەتی و هاوکاریکردنی کەمە نەتەوەکان و کورد لە ئەنجومەنی پیرانی فەرەنسا، نوێنەری حکومەتی هەرێمی کوردستان لە فەرەنسا بە فەرمی داوەت کردبوو بۆ شی کردنەوەی بارودوخی ئێستای هەرێمی کوردستان و پەیوەندییەکانی لە گەل بەغدا و وولاتانی جیران و دەوروبەر.\nسەرۆکی گروپەکە بەرێز سێناتور برونو روتایو و بەرێز کریستیان کامبون سەرۆکی گروپی پەیوەندییەکانی دەرەوە ، بەرگری و هێزی چەکدار لە سێناتی فەرنسا و ١٣ سێناتوری تر ئامادەی دانیشتنەکە بوون. لە سەرەتا سەرۆکی گروپەکە بەخێر هاتنی نوێنەری حکومەتی هەرێمی کوردستانی کرد و هەروەها سوپاسی حکومەتی هەرێمی کوردستان و هێزی پێشمەرگەی کرد بۆ هەموو هەولەکانیان بۆ لە ناو بردنی داعش و حەواندنەوەی ئاوارەکان. پاشان نوێنەری حکومەتی هەرێمی کوردستان لە فەرەنسا باسی لە دوایین پێشهاتەکانی کوردستان و عێراق کرد و هەروەها باسی سەرکەوتووی هەلبژاردنەکان و پێک هینانی حکومەت لە کوردستان و عێراق کرد.\nنوێنەری حکومەت بە زەرورەتی زانی کە دەبی حکومەتی عێراق رێز لە دەستوری عێراق بگریت و تەواوی مافەکانی پێکهاتەکانی عێراق دابین بکات و بۆ دابین کردنی ئاسایش و بەرقەراری دەبی ماددەی ١٤٠ی دەستوری عێراق جێ بە جێ بکات تاکو ئاوارەکان و کەمە نەتەوەییەکان بە ئاسودەیی بگەرێنەوە ناوچەکانیان و بەشداری راستەقینەی تەواوی پێک هاتەکانی عێراق لە دەسەلات دا. هەروەها باسی ئاوارەکان و بارودخی مرویی و سیاسی و ئابووری هەرێمی کوردستانی کرد.\nپاشان سێناتورەکان چەندین پرسیاریان لە نوێنەری حکومەتی هەرێمی کوردستان لە فەرەنسا کرد سەبارەت بە پەیوەندییەکانی نێوان هەولێر و بەغدا و ئەنکەرا و تەهران و پاریس و نوێنەری حکومەتی هەرێم وەلامی یەک بە یەکی پرسیارەکانی دایەوە و سوپاسی حکومەتی و گەلی فەرەنسای کرد بۆ هەوموو هاوکارییەک بۆ هەرێمی کوردستان لە رابردوو و ئێستادا.\nبۆ زانیاریتان کە ئەمە یەکەمین جارە کە نوێنەری حکومەتی هەرێمی کوردستان لە فەرەنسا بە فەرمی داوەت بکرێت لە ئەنجومەنی پیرانی فەرەنسی بۆ باس کردنی رەوشی هەرێمی کوردستان و هەروەها یەکەمین جارە کە کورد لە ناو گروپی دوستایەتی لە ئەنجومەنی پیرانی فەرەنسا دابێت.


ھێرش بۆ سەر بەندکراوە سیاسیە کوردەکان لە بەندیخانەی ورمێ – زاگرۆس پۆست\nماڵەوە / ئێران / ھێرش بۆ سەر بەندکراوە سیاسیە کوردەکان لە بەندیخانەی ورمێ\nپێنج شه‌ممه 27 شوبات 2020\tئێران 68 جار خوێنراوه‌ته‌وه\nڕۆژی دووشەممە چواری رەشەمەی ١٣٩٨ ھەتاوی، بە دوای ھان دانی بەندکراوە ئاساییەکانی بەندی گەنجانی بەندیخانەی ورمێ بە دژ بەندکراوە سیاسیە کوردەکان، ھێرشیان بۆ سەر ھەفت بەندکراوە سیاسی کرد کە، بۆ دەربڕینی ناڕەزایی دژی جیانەکردنەوەیان لە بەندکراوەکانی دیکە، و ئەو داواکاریە کە ژوورێکی تایبەتیان بۆ تەرخان بکرێت دەستیان دابووە مانگرتن لە خواردن.\nدوایی ئەو ھێرشە، دۆخی بەندیخانەکە ئاڵۆز بوو و دیسان لە لایان بەرپرس و گاردی بەندیخانکەوە پەلامار دراوە سەر بەندکراوە سیاسیەکان و لێیان دراوە.\nنێوی ئەو سێ بەندکراوە سیاسیە کوردە کە بۆ ژوورە تاکەکەسییەکانی بەندی قەرەنتینەی بەندیخانەی ورمێ گواستراونەتەوە، «کەیوان ڕەشۆزادە»، «کامران قاسمی»و «کامران دەروێشی» نێو براون.\nھەر وەھا« سیامەک ئەشرەفی»،«ئومێد سەعیدی» ،«کەیوان زارع» و«رەزا ئیسماعیلی شایانی» لە رۆژی ٣ رەشەمەوە مانیان لە خواردن گرتۆ.\nجێگای باسە مانگرتن لە خواردنی بەندکراوە سیاسیە کوردەکان تا ئیستا بەردەوامە.


ڕێکەوتنی ٥٠ ساڵی هەرێمی کوردستان و تورکیا! – پایگاه خبری آرمان خرد\nسەرۆکی هەرێم دوای کۆبوونەوەی ٣ سەرۆکایەتیەکەی هەرێم بەشێوەیەکی نا ڕاستەوخۆ دانی نا بە بوونی ڕێکەوتنی ۵٠ ساڵی لەنێوان هەرێم و تورکیا.\nهەر ڕێکەوتنێکی ئابووری کاتێک لەنێوان دەوڵەتاندا دەکرێت ،زۆربەی کات بۆ کاتێکی دیاریکراو و کورت دەبێت ،بۆ ئەوەی حسابی پێشهاتەکان بکرێت و هەر گۆڕانکاریەک ڕووبدات لایەنەکان بتوانن هەمواری بکەنەوە بەپێی بارودۆخی تازە…\nلە کۆنفرانسی ڕۆژنامەوەانی سەرۆکی هەرێم دوای کۆبوونەوەی ٣ سەرۆکایەتیەکەی هەرێم بەشێوەیەکی نا ڕاستەوخۆ دانی نا بە بوونی ڕێکەوتنی ۵٠ ساڵی لەنێوان هەرێم و تورکیا، کە لەڕاستیدا من تا دوێنێش باوەڕم بە بوونی ڕێکەوتنێکی وا نەبوو ،بەڵکوو تەنها بە هەواڵێکی نێو ڕاگەیاندنەکان لێم دەڕوانی…\n– ئایا ناوەڕۆکی ئەم ڕێکەوتنە چیە؟ئەو التزاماتەی بەپێی ڕێکەوتنەکە کەوتۆتە سەر هەرێم چین؟\n– کێ ڕێکەوتنەکەی واژۆ کردووە؟\n-ئایا تا چەند پەرلەمانی کوردستان ئاگاداری ناوەڕۆکی ڕێکەوتنەکەیە؟چونکە ناکرێت تا ۵٠ ساڵ ڕێکەوتنێک لەسەر سامانی نەوتی وڵات بکرێت نوێنەرانی گەل(دەسەڵاتی یاسادانان) ئاگاداری ناوەڕۆکی نەبن!\n– چۆن دەتوانرێت ڕێکەوتنەکە هەموار یان کۆتایی پێ بهێنرێت؟\n– لەحاڵەتی ڕوودانی کێشە لەسەر ناوەڕۆکی ڕێکەوتنەکە،چۆن چارەسەر دەکرێت؟\n– یەکێک لە پێوەرەکانی سەرکەوتنی هەر ڕێکەوتنێک ئەوەیە کە لایەنەکانی لەڕوی پێگەیانەوە تا ڕادەیەک لەیەک ئاست یان نزیک یەکتر بن،ئایا ئەمە دێتەدی لەڕێکەوتنی نێوان هەرێم و زلهێزێکی وەک تورکیا؟\nلەکۆتاییدا واز لە داواکاری گشتی بێنن کە هیچ هەڵوێستی لەم پرسەدا نیە کە پەیوەستە بەداهاتووی تاک بەتاکی کورد،ئەوەی لە ئێستادا پێویستە پەرلەمانتاران ڕۆڵی خۆیان هەبێت لە بزواندنی ئەم پرسەو پەرلەمان بە ئەرکی خۆی هەڵسێت بە لایەنی کەمەوە لە ئاشکراکردنی ناوەڕۆکی ئەم ڕێکەوتنە بۆ ڕای گشتی.


زه‌به‌نگ بهاالدین: ئه‌بێـت یه‌كێتى له كۆبونه‌وه‌ى داهاتوودا چى بكات. | wtarikurd\nنوسینی : زەبەنگ بەهادین | 10.02.2017 9:19 PM | بەشی: سیاسی | بێ کۆمێنتە\nسلێمانى هه‌میشه جێگه‌ى سه‌ركێشى و بزێوى یە. هه‌میشه جێگه‌ى به‌په‌رچدانه‌وه نارازیبوون. هه‌میشه جێگه‌ى خۆبه‌ختكردن و خوێن به‌خشین. جێگه‌ى گریان و هاوار پێكه‌نین و قاقا. جێگه‌ى خه‌بات و رۆشنبیرى و شۆرش و تێهه‌ڵچونه‌وه بووە.\nئه‌و پێگه جوگرافیایه‌ى سلێمانى له ناو هه‌رێمى كوردوستان هه‌یه‌تى كه بۆته جێگه‌ى قوڵبونه‌وه‌و به‌رنگار بونه‌وه سیاسىیه‌كان به ئاراسته‌ى یه‌كتردا, واى كردووه هه‌میشه پریشكى هه‌موو نوێگه‌رىیه‌ك و هه‌موو شۆرشێك له سلێمانى یه‌وه سه‌رهه‌ڵبدات.\nقوڵبونه‌وه‌ى كێشه سیاسىیه‌كانى ناو هه‌رێمى كورده‌ستان له‌نێوان لایه‌نه‌كان و حیزبه‌كان رۆژ له دواى رۆژ سلێمانى كردۆته قوربانى ئه‌و شه‌ره بێ بنه‌مایه‌ییان, هه‌ر یه‌كه‌یان بۆ سزادانى ئه‌وى تر نوقورچێك له سلێمانى ده‌گرێت, سه‌ره‌تا له ململانێكانى یه‌كێتى و پارتى و به دواى ئه‌وه‌شدا ململانێى گۆران و یه‌كێـتى و ئێستاش ململانێی باڵه‌كانى ناو یه‌كێتى, هه‌ڵبه‌ت هۆكاره‌كه‌ى ئه‌گه‌رێته‌وه بۆ ئه‌و زیندوێتىیه‌ى كه هه‌میشه سلێمانى هه‌یبوه له رووداوه مێژوویى و و ئاینىیه‌كاندا بۆ ئاستى بینینى داهاتووه‌كان له دیدى رۆشنبیران و سیاسىیه‌كانى ئه‌م شاره‌وه, به‌ڵام مه‌خابن هه‌میشه‌ش سزاى سیاسى دراوه به درێژاى مێژوو كه هه‌میشه باجده‌رى ئازادى و به‌ره‌و پێشچونه‌كان هه‌ر سلێمانى بووه.\nئێستا سلێمانى پێویستى به ئاشته‌واىیه‌كى نیشتیمانى و سه‌ر له‌نوێ دروست بوونه‌وه‌یه, دروست بوونه‌وه‌و بنیاتنانه‌وه له هه‌مو لایه‌كه‌وه سه‌ره‌تا ئه‌بێت به‌رێكخستنه‌وه‌ى ماڵباتى یه‌كێتى نیشتیمانى كوردستان بێت, ئه‌ویش به به‌ستنى كۆنگره و رێكخستنه‌وه‌ى ئه‌رك و مافه‌كان و كه‌سه‌كان و به‌رژه‌وه‌ندىیه‌كان چونكه له‌مه زیاتر یه‌كێتى به‌رگه‌ى پارچه‌پارچه بوونى زیاتر ناگرێت, ره‌نگه ئه‌مجاره گۆرانیش نه‌توانێت سوود له‌م پارچه‌پارچه بوونه‌ى یه‌كێـى وه‌رگرێت, ره‌نگه ئه‌مجاره نه‌یارانى ترى ئه‌م هه‌له بقۆزنه‌وه‌و ته‌نانه‌ت بیرى سیاسى و كۆمه‌لایه‌تى ناوچه‌كه‌ش بگۆرن به‌پێویستى خۆیان, وه‌ك چۆن له سه‌ره‌تاى په‌رت بوونى یه‌كێتىیه‌وه نه‌یارانى به دۆزینه‌وه‌ى بۆشایى دارایى توانیان چه‌نده‌ها كون بكه‌نه ناو كایه‌كانى سلێمانى له راكێشانى لایه‌نگران و دۆستان بۆ خۆیان. ترس له‌وه‌دایه كه له ئێستا به‌دوا ئه‌گه‌ر بۆشایى ئاسایش و سه‌قامگیرى دروست ببێت ره‌نگه ئه‌وه‌ش بقۆزنه‌وه بۆ سوود وه‌رگرتن له‌و بۆشایى یه, هه‌ڵبه‌ت ئه‌وه به‌م حاڵه‌ى ئێستاى یه‌كێـتى یه‌وه بۆشایى سیاسیش دروست ده‌بێت گه‌ر به‌م شێوه‌یه بمێنێته‌وه, ره‌نگه ئه‌مه لاى حیزبه‌كانى تر هێنده‌ى ئه‌وه‌ى لاى یه‌كێتى گرنگى نه‌بێت چونكه كێشه‌كه ئه‌وه‌یه سه‌قامگیرى سیاسى و ئاسایشی سلێمانى به شێوه‌یه‌كى سه‌ره‌كى به‌نده به به‌پێوه وه‌ستانى یه‌كێتى نیشتیمانى كوردوستان له‌ناو زۆنه‌كه‌دا له‌م كاته‌دا.\nئێستا كێشه‌كه له ناو یه‌كێتى ئه‌بێت له‌چوار چێوه‌ى به‌رژه‌وه‌ندى و نه‌وت و ده‌سه‌ڵات بێته ده‌روه, ئه‌بێت ئه‌و ده‌رگایانه به شێوه‌یه‌كى كاتى دابخرێت تا ناو ماڵه‌كه به شێوه‌یه‌كى زانیستى و سیاسى راگیر ده‌بن, سه‌ر له‌نوێ خۆرێكخستنه‌ویه‌كى ته‌واو دروست ده‌كات له ناو حیزبه‌كه‌یدا كه ئه‌مه سه‌ره‌تا له به‌رژه‌وه‌ندى یه‌كێتى خۆیه‌تى پاشان ناوچه‌كه‌ش.\nبه ته‌نها یه‌كێـتى به‌رپرسیار نىیه له دۆخى ئه‌م ناوچه‌یه، گۆرانیش پشكێكى هه‌یه چونكه تواناى وروژاندن و شڵه‌قاندنى ناوچه‌كه‌ى به ئاسانى هه‌یه، به‌ڵام له‌م كاته‌دا ئه‌وه نه له به‌رژه‌وه‌ندى گۆرانه، نه له به‌رژه‌وه‌ندى یه‌كێـتى یه. بۆیه به لێكۆڵینه‌وه‌ى ته‌واوى ئه‌م بابه‌تانه ئه‌بێت گۆران ژیرانه‌تر بروانێته ئه‌م بابه‌ته و به وریاى مامه‌ڵه‌ى له‌گه‌ڵ بكات. له دنیایى سیاسه‌ت مه‌حاڵ نىیه ئه‌وه‌ى له سیاسه‌تى نوێ په‌یره‌و ده‌كرێت گرنگى مانه‌وه‌ى حیزبه له كایه‌ى سیاسى به‌زیندوى ئه‌مه‌ش ده‌كرێت وا له گۆران بكاته‌وه له رێككه‌وتنه‌كه‌یدا له‌گه‌ڵ یه‌كێتى ستراتیجێكى تر بگرێته به‌ر به‌مه‌رجێك له سوودى سیستمى سیاسى و سه‌قامگیرى سلێمانى بێت به‌تایبه‌تى و هه‌رێمیش به‌گشتى. وه كارێكى وا نه‌كات ببێته دژه وه‌ستاوى یه‌كێتى به هه‌مان شێوه یه‌كێتیش ئه‌توانێت هاوپه‌یمانى یه‌ك له‌گه‌ل گۆران بكات كه زیندو كاریگه‌ر بێت بۆ داهاتوى خۆى چونكه ئه‌بێت هه‌ردوو لا ئه‌وه باش بزانن هه‌ر كامیان ببێت دژ به‌وه‌ى تریان ته‌نها سلێمانى زه‌ره‌رمه‌ند ده‌بێت. چونكه تواناى ئیشكردنى هه‌ردوو لایان زیاتر له زۆنى سلێمانى یه, گه‌ر ئه‌م شێوه دژایه‌تیه‌ش دروست ببێت له نێوان گۆران و یه‌كێـى ئه‌وا ته‌نها سوود مه‌ند لێ نه‌یارى هه‌ردوكیانه كه پارتى یه.\nپێویسته سه‌ره‌تا یه‌كێـتى كۆنگره ببه‌ستێت و پاشان رێككه‌وتنه‌كه‌ى له‌گه‌ڵ گۆران به‌شێوه‌یه‌كى گونجاو رێك بخاته‌وه ئه‌و كات ده‌توانن له‌گه‌ڵ پارتى رێككه‌وتنێكى گونجاو دروست بكه‌ن بۆ رزگاركردنى ناوچه‌كه له‌م چه‌قبه‌ستویه سیاسىیه‌ى ناوچه‌كه‌ى تێكه‌وتوه, وه رزگاركردنى سلێمانى له‌م هه‌موو كێشمه‌كێش و بارگرانىیه‌ى به به‌رده‌وامى خراوه‌ته سه‌رى, وه سه‌ر له‌نوێ پێدانه‌وه‌ى هه‌ناسه‌یه‌كى ئارامى به ناوچه‌كه.\nله دونیاى سیاسه‌ت ئیحراج بوون و په‌شیمان بوونه‌وه‌و گۆرانكارى له دیدو بۆچوون مه‌حاڵ نىیه, سیاسه‌ت ئه‌وه‌یه كه پێت ده‌ڵێت: ئێستا ئه‌بێت چى بكه‌یت تا سبه‌ینێ یه‌كى سه‌ركه‌وتوو به ده‌ست بێنى, ئه‌وه‌ى ئه‌مرۆش دۆخى كوردوستان ئه‌یخوازێ یان سپى یه یان ره‌ش، ئیتر ره‌نگى تر نىیه وه هه‌موو ئه‌مانه ئه‌بێت ئیتر نه‌خشه رێگاى بۆ دابنرێت, چونكه دڵنیا بن لایه‌نه‌كانى نه‌یارى یه‌كێـتى ئاماده‌ییان بۆ ئه‌و كاته‌ش هه‌یه بۆیه ئیتر ساته وه‌ختى بریاردانه بۆ هه‌موو یه‌كێتى نیشتیمانى كوردوستان تا بگه‌نه ئامانجه راسته‌قینه‌كانیان, هه‌ریه‌كه‌و بۆ ئه‌و ئامانجه‌ى هه‌وڵى بۆ ئه‌دات ئه‌بێت رێگاى خۆى هه‌ڵبژێرێ ئایا به‌رژه‌وه‌ندى كه‌سى و تایبه‌تى ئه‌وێت یان به‌رژوه‌ندى گشتى و زیندو كردنه‌وه‌ى یه‌كێـى ئه‌وێت, چیتر كاتى مناوه‌ره‌و و مفاوه‌زه‌و دانیشتنى كات به‌سه‌ربه‌ر نه‌ماوه, ئه‌وه‌ى له نێو هه‌مویان گرنگتره له‌م ره‌ش و سپى یه تێبگات ئه‌ندامانى سه‌ركردایه‌تى و مه‌كته‌ب سیاسى یه‌كێتى نیشتیمانى كوردوستانه كه ده‌بێت بچێته كۆنگره‌وه چونكه كۆنگره بۆ یه‌كێتى دیارىكردنى ره‌ش یان سپىیه, مانه‌وه‌ى یه‌كێـى به خۆڵه‌مێشى له كۆتایى دا بوونى خۆشى ئه‌كاته خۆڵه‌مێش.\nهونەر جەمیل: لەشاخەوە بۆشار.


گەمارۆکان تا ساڵێکی دیکە ئێران ناچار دەکەن دانوستان بکات - Mehr News Agency\nAP ١٣٩٧ Mehr ٤ ٢٠:١٨\nNews Code 21967\nبە ڕاپۆرتی ئاژانسی هەواڵی مێهر بە گێڕانەوە لە ڕۆیتێرز، ئەنوەر قەرقاش وەزیری ڕاوێژکاری دەوڵەتی ئیمارات لە کاروباری دەرەوە ئیدعای کرد کە دەسەڵاتگەلی ئەورووپی لە ئاکامدا توانای بەرەنگاربوونەوەی هەڵوێستی ئەمریکا لە دژی ئێرانیان نابێت.\nناوبراو جەختی کرد کە وڵاتانی ئەورووپی بە هەوڵدان بۆ پاراستنی ڕەوتی پەیوەندییە بازرگانییەکانیان لە گەڵ ئێران هیوایەکی چکۆلە بە ئێران دەبەخشن بەڵام لە ئاکامدا هەمبەر بە "هەڵوێستی یەکلاکەرەوە"ی ئەمریکا لە دژی ئێران (بە وتەی ئەو) شکست دەهێنن.\nئەو وەزیرە ئیماراتییە کە لێدوانگەلێکی دژە ئێرانیی زۆری هەیە، بە ڕۆیتێرزی ڕاگەیاند کە ئەو نیگەرانی هەڵوێست و دژایەتییە ئاشکراکانی وڵاتگەلی ئەورووپیی واژۆکەری ڕێککەوتنی ناڤۆکی لە گەڵ ئێرانە و ئیدعایشی کرد کە تەواو ئەو وڵاتانە هەمبەر بە زەروورەتی کۆنتڕۆڵی پلانی ناڤۆکیی ئێران و پێشگری لە پەرەسەندنی پلانی مووشەکیی ئێران و پەل داکوتانی ناوچەیی ئەو وڵاتە هاوڕان.\nقەرقاش باسی لەوەش کرد کە واباشە خێرا کۆتایی بهێنرێت بەو ناکۆکیانە و ئێرانییەکان هەوڵ دەدەن بە پشت بەستن بەو ناکۆکیانە، کەلێنی نێوان ئەمریکا و سیاسەتگەلی بە دەسەڵاتی ئەورووپی قووڵتر بکەنەوە.\nئەو وەزیرە ئیماراتییە راشیگەیاند: بوونی ئەو جۆرە ناکۆکیانە جێی ئەسەفە و ئەو هەڵوێستانە لە بەرژەوەندیی هیچ لایەک نین، چونکە دەرگای هیوا و ژیانەوە بۆ درێژەدان بە ڕووی ئێراندا دەکەنەوە و سیاسەتەکانی ترامپ لە گەمارۆ و گوشارنانەوە لە سەر ئێران بە تایبەت گەمارۆکانی ٥ی نوامبێر ئەنجامی ئیجابی دەبێت و ئێران لە ماوەی ساڵێکدا ناچار لە قبووڵ کردن دانوستان دەکەن.


زاگرۆس ئەندەریاریی: ئێمە شاندی ئاشتیین و دژی داگیرکاریی تورکیاین – کوردی – RojNews.News\n14/06/2021 - 2:55:46 pm\nزاگرۆس ئەندەریاریی، ئەندامی شاندی نێونەتەوەیى شاندى ئاشتیى ڕایدەگەیەنێت: ئێمە شاندی ئاشتیین، دژی داگیرکاریی دەوڵەتی تورکین لە باشووری کوردستان.\nزاگرۆس ئەندەریاریی، مامۆستاى زمانى کوردیى لە وڵاتى سوید، کە هاوکات، ئەندامى شاندى نیونەتەوەیی ئاشتیی و ئازادیی بۆ کوردستانە، بە ڕۆژنیوزی وت: ئێمە شاندی ئاشتیین، دژی داگیرکاریی دەوڵەتی تورکین لە باشووری کوردستان، دژی کاولکاریی گوندەکان و قڕکردنی سروشت و ژینگەی کوردستانین، و هاتووین ئەو پەیامە بدەین و کەمپەینەکەشمان هەر بەو ئامانجەیە.\nزاگرۆس ئەندەریاریی، وتیشی: شانەکەمان پێکهاتووە لە ١٥٠ کەس کە بریتین لە پەرلەمنتار و سیاسی و ڕۆژنامەنوس و مامۆستاى زانکۆ و نووسەر و بەنیازبوین ئەمڕۆ لەبەردەم بارەگاى نەتەوە یەکگرتووەکان لە هەولێر کۆنگرەیەکى ڕۆژنامەنوسى ببەستین و کەمپەینەکەمان بە فەرمى ڕابگەیەنین و ئامانجەکانمان ڕوون بکەینەوە کە ئێمە دژى هەموو داگیرکاریەکین بۆ سەر کوردستان لەلایەن دەوڵەتى تورکەوە.\nئاماژەى بەوەشکرد، بەهۆى دروستکردنى ئاستەنگەیەوە ئەمڕۆ تەنها ٧٠ کەس ئامادەبوین لێرە و بەشێکى دیکە لە هاورێیانمان بەهۆى ئەو بەربەستانەى بۆیان دروستکرا نەیانتوانى بگەنە ئێرە.\nجێگای ئاماژەیە، بەهۆی ڕێگرییەکانی پەدەکەوە، شاندەکە هەر لەناو هۆتێلەکە کۆنگرەیەکی ڕۆژنامەنووسییان ئەنجامدا و بە چەندین زمانی بیانیی و بە زمانی کوردییش کەمپەیەنی ‘دەستپێشخەرانی نێودەوڵەتیی بۆ بەرگریی لە کوردستان لەدژی داگیرکاریی تورکیا’یان ڕاگەیاند.\nهەپەگە: سوپای تورک گازی کیمیایی بەکاردێنێت


زانكۆی پۆلیتەكنیكی سلێمانی پلەی یەكەمی لەسەر ئاستی عێراق بەدەستهێنا – زانکۆی پۆلیتەکنیکی سلێمانی\nخوێندكارانی بەشی ئەندازیاری گەیاندن لە زانكۆی پۆلیتەكنیكی سلێمانی لە خولێكی ڕاهێنان و تاقیكردنەوەی كۆمپانیای هواویدا پلەی یەكەمیان لەسەر ئاستی هەموو عێراق بەدەستهێنا .\nلەپاش ڕیككەوتننامەی زانكۆی پۆلیتەكنیكی سلێمانی و كۆمپانیای هواوی كە پارساڵ واژۆكرا و بڕیارە بۆ خوێندنی ئەمساڵ 2020-2021 سەنتەری ڕاهێنانی و تاقیگەی هونەری كۆمپانیاكە لە زانكۆی پۆلیتەكنیكی سلێمانی بكرێتەوە، كۆمپانیای ناوبراو داوایەكی فەرمی ئاراستەی زانكۆی پۆلیتەكنیكی سلێمانی كرد بۆ ناردنی چەند خوێندكارێكی ئاستبەرز لەبواری ئەندازیاری گەیانددا بەمەبەستی بەشداری لە خولێكی ڕاهێنانی تایبەتی كۆمپانیاكە ، لەدوای بەشداری لە خولەكە و تاقیكردنەوە لەسەر ئەو بابەت و پرۆگرامانەی كە خوێنراون تاقیكردنەوە ئەنجامدراو لە ئەنجامدا خوێندكارێكی زانكۆی پۆلیتەكنیكی سلێمانی بەناوی (احمد برهان علی) توانی ئاستێكی بەرزو نمونەیی پێشكەشبكات و پلەی یەكەمی خولەكە بەدەست بهێنیت.\nزانكۆ بەشداربووەكانی خولی كۆمپانیای هواوی بریتین لە ( زانكۆی پۆلیتەكنیكی سلێمانی ، زانكۆی بغداد، زانكۆی فورات،زانكۆی صلاح الدین،زانكۆی موصل، زانكۆی أنبار ،زانكۆی تەكنەلۆجی)\nئەمڕۆ پێنجشەممە 24 ی ئەیلولی 2020 بە بەشداری پ.ی.د. ئالان فەرەیدون عەلی ئەمین سەرۆكی زانكۆی پۆلیتەكنیكی سلێمانی و سەرۆک و نوێنەری زانكۆ بەشداربووەکان و بەرپرسانی كۆمپانیای هواوی ئیقلیمی و نوێنەرایەتییان لە کوردستان و لەعێراق، لەمەراسیمێكی ئۆنلایندا خەڵات و دیاری تایبەت بەخشرایە سەركەوتووانی خولەكە، كە خوێندكار (احمد برهان علی) لەزانكۆی پۆلیتەكنیكی سلێمانی پلەی یەكەمی بەدەستهێنا.\nلە ووتەیەکدا پ.ی.د. ئالان فەرەیدون عەلی ئەمین سەرۆكی زانكۆی پۆلیتەكنیكی سلێمانی پیرۆزبایی خۆی ئاراستەی خوێندكارانی بەشداربووی خولی ڕاهێنانی كۆمپانیای هواوی كرد بەتایبەتی خوێندكارانی زانكۆو كە بریتیین لە (احمد برهان علی ، احمد محمد ، ژیار ستار رەزا، هیمۆ شۆڕش) پێی ڕاگەیاندن كەجێ ی شانازی زانكۆمانن و خۆشحاڵین بە بەدەستهێنانی ئەم ئەنجامە گەورەیە كە لە خولێكی نێودەوڵەتی ڕاهێناندا بەدەستییان هێناوە كە ئەمەش دەرخەری تواناو هەوڵەكانی زانكۆی پۆلیتەكنیكی سلێمانییە بۆ پێگەیاندنی كادیری لێهاتوو شارەزا بۆ نێو بازاڕی كارو دام و دەزگا حكومی و ناحكومییەكان كە بێگومان زانكۆی پۆلیتەكنیكی سلێمانی هاندەدات زیاتر كاربكەین بۆ هێشتنەوەی ئەو ئاستەبەرزەی خوێندن و فێركردن لە زانكۆكەدا بەئامانجی خزمەتكردنی هەرێمی كوردستان، هیوای سەركەوتنی زیاتری بۆ خواستن و ڕایگەیاند هەموو پشتیوانییەكی ماددی و معنەویان دەكەن بۆ هەر هەنگاوێك بەئاراستەی فراوانكردنی توانا زانستییەكانیان بێت. هەروەها سوپاسی كۆمپانیای هواویشی كرد كە یەكێكە لە كۆمپانیا بەناوبانگەكانی دونیای ئەلیكترۆنیات و بەگرنگییەوە ئەم هەنگاوەیانی بەرز نرخاندو داوای كرد بەردەوام بن. هەروەها سوپاسی ڕاگرایەتی کۆلێجی تەکنیکی ئەندازیاری کرد بەشی ئەندازیاری گەیاندن بۆ هەوڵ و ماندوبوونی مامۆستایانیان.\nشایانی باسە تەنها زانكۆی پۆلیتەكنیكی سلێمانی و زانكۆی صلاح الدین لەهەرێمی كوردستان بەشداربوون و لەكۆی گشتی 40 خوێندكار لە خوێندكارانی زانكۆكانی كوردستان و عێراق بەشداربوون،\nوا بڕیارە لەسەر بودجەی كۆمپانیای هواوی خوێندكاری ناوبراوی زانكۆی پۆلیتەكنیكی سلێمانی و خوێندكارێكی زانكۆی أنبار بانگهێشتی ووڵاتی چین بكرێن بۆ ڕاهێنانی زیاترو برەودان بە تواناكانیان كە بێگومان جگەلەوەی سەركەوتنێكی گەورەیە بۆ هەرێمی كوردستان ، ڕەخساندنی هەلێكی ناوازەشە بۆ هەلی كارو كرانەوەی خوێندكاران بەڕووی زانست و تكنەلۆجیا لە جیهاندا.\nزانكۆی پۆلیتەكنیكی سلێمانی لە سەرەتای دامەزراندنییەوە تا ئەمڕۆ هەوڵی جددی داوە بۆ دروستكردنی پردی پەیوەندی و بەهێزكردنی پێگەی زانكۆو خوێندكارەكانی لەگەڵ دنیای دەرەوەو مامەڵەكردن لەگەڵ زانستی سەردەم و پێشكەوتنەكان تا هەلی كاری زیاتر بڕەخسێنێت بۆ دەرچووان و خاوەن بەهرە جیاوازەكان و خزمەتكردنی خوێندكارەكانی.\nبە ڤیدیۆ... دووەمین کۆنفرانسی نێودەوڵەتی تەندروستی و زانستە پزیشکییەکان\nمامۆستایەكی زانكۆی پۆلیتەكنیكی سلێمانی بەشداری لە دوو خولی راهێنانی نێودەوڵەتی دەكات


بانگەوازیی کومیتەی هاوکاریی هێزە کوردستانیەکان لە دانمارک بۆ خۆپیشاندان | Roji Kurd ڕۆژی کورد\nماڵەوە ھەواڵ جیهان بانگەوازیی کومیتەی هاوکاریی هێزە کوردستانیەکان لە دانمارک بۆ خۆپیشاندان\nبانگەوازیی کومیتەی هاوکاریی هێزە کوردستانیەکان لە دانمارک بۆ خۆپیشاندان\nڕۆژی کورد: کومیتەی كۆمیتەی ھاوكاریی هێزە كوردستانییەكان لە وڵاتی دانمارك کە لە ١٣ پارت و لایەنی سیاسی لە هەرچوار پارچەی کوردستان پێکهاتووە، لە بانگەوازییەکدا داوا لە کوردستانیانی هەر چوار پارچەی کوردستان کە لە وڵاتی دانمارک نیشتەجێن دەکات تا لە ڕێپێوانی ڕۆژی هەینی ١٠ ی ژووئەن (٢١ی جۆزەردان) بەشداری بکەن.\nدەقی بانگەوازەکە کە بە ٢ زاراوەی کرمانجی و سۆرانی و بە دوو رێبووسی لاتین و ئارامی بڵاو بۆتەوە بەو شێوەی خوارەوەیە:\nكۆمیتەی ھاوكاریی هێزە كوردستانییەكان لە وڵاتی دانمارك کە لە ١٣ پارت و لایەنی سیاسی لە هەرچوار پارچەی کوردستان پێکهاتووە، بە مەبەستی دەربڕینی نارەزایەتی لە ھەمبەر بارودۆخی محەممەد سەدیق كەبوودوەند سەرۆكی رێكخراوی مافی مرۆڤی كوردستان خۆپێشاندانێك لە بەردەم باڵیۆزخانەی كۆماری ئیسلامی ئێران لە شاری كۆپێنھاگ بەرێوە دەبا.\nداوا لە ھەموو رەوەندی كورد لە دانمارك، حیزب و رێكخراوە سیاسیەكانی ھەر چوار پارچەی كوردستان دەكەین كە بەشداریی ئەو خۆپێشاندانە بن و نارەزایەتی خۆیان لە ھەمبەر رێژیمی كورد كۆژی كۆماری ئیسلامی ئێران، و پشتیوانی لە کەبوودوەند نیشان بدەن.\nAgehdarî jiboy rewenda Kurd li welatê Danmarkê\nKomîteya alîkarî ya Partî û rêkxistinên Kurdistanî li Danmarkê ku li 13 partên her 4 perçên kurdistanê ava bûye u komîteya PDKÎ yek ji avakar u aliyên herî çalake , jibo piştîwanî li Mihemmed Sedîq Kebûdvend serokê rêkxistina mafên mirovan yê Kurdistanê , xwenîşandanekê li hember sifareta Komara Îslamiya Îranê li Kopênhagê birêve dibe .\nEm daxwazê ji hemû Kurdên welatparêz û bi taybetî Partî û rêkxistinên Kurd û Kurdistanî yên her çar perçeyên welat dikin ku pişikdarê wê meşê bin û nerazî bûna xwe li hember Komara Kurd kuj ya îranê nîşan bidin.\nبابەتی پێشووبە مەبەستى پشتیوانى لە کەبودوەند خۆپێشاندانەک لە بەرامبەر باڵوێزخانەى کۆمارى ئیسلامى لە وڵاتى دانمارک بەڕێوە دەچێت\nبابەتی دواترمانگرتن لە نۆروێژ و ئاڵمان بە مەبەستی پشتیوانی لە محەممەد سدیق کەبوودوەند، بەردەوامە


نەورۆز و رۆژی سێزده‌بەدەر بوو، ئێمە کۆمەڵێک گەنج و لاوی بۆکانی چووین بۆ دەشتی حەسار و لە قەراخ چۆمی دانیشتبووین و خەریکی سەیران و خواردن بووین. دوانیوەڕۆ دەستەیەک هاتن و لە نزیک ئێمە دانیشتن و دواتر وای لێهات کە هەموومان بەیەکەوە دانیشتین . ئەوان مامۆستا حەسەن زیرەکیان لەگەڵ بوو. لەپڕ حەسەن زیرەک تێیچریکاند و گۆرانی « کەتانە و کەتانە» ی خوێند . ئەگەر سەیرمان کرد لەوبەری چۆمی و لە بەری قازڵیان و ڕێک لەبەرامبەر ئێمە بنەماڵەیەک دانیشتبوون . چاومان لێکرد کچێک خەریک بوو به‌ره‌و چۆمه‌که ده‌هات، هەموومان ناسیمانەوە، ناوی کەتان بوو . کەتان لە حەیبەت ئەو گۆرانییە خەریکبوو خۆی بخاتە نێو ئەو چۆمە، کە بەخوڕ دەهات. حەسەن زیرەک قەدرێکی چاک گۆرانی خوێند و دواتر بەجێیان هێشتین.\nتێبینی: ئەو خاتوونە کە لەوبەری چۆمی بوو هەمان کەتانی ئەمیری بوو کە حەسەن زیرەک لە گۆرانییەکەیدا باسی دەکات و گۆیا حەسەن زیرەک و کەتان دڵیان بەیەکەوە بوو. (بیره‌وه‌ری قادر فه‌رهادزاده/ گێڕانه‌وه‌ی محه‌ممه‌د فه‌رهادزاده)\nچەند مانگ بەر لە نەخۆشییەکەی و چوون بۆ خەستەخانە ، حەسەن زیرەک ماڵێکی بوو لە نزیک قولە. هەموو بەیانییەک بۆ ماوەی زیاتر لە ٢-٣ مانگ لەکاتی هاتن بۆ ناو بازاڕ بەهۆی ئەوەی ماڵی ئێمە لە ناوەڕاستی بازاڕ بوو، حەسەن زیرەک دەهاتە دووکان و باوکم دەیگوت کورسییەکم بۆ دادەنا و بەهۆی تەنگە نەفەسی لەلای من دادەنیشت و پشووی دەدا و منیش چاییەکم بۆ دێنا و دەیخوارد و بڕێک قسەمان دەکرد و دواتر هەڵدەستا و دەڕۆیی. وای لێهاتبوو کە هەتا ئەوکاتەی لە خەستەخانە خستیان، کورسییەکی تایبەتمان بوو کە هەمووجارێک هەر ئەو کورسییەم بۆ دادەنا و ئیتر دوای فەوتی حەسەن زیرەک ئەو کورسیەم ناو نا کورسییەکەی حەسەن زیرەک .\nئەو کورسییە هەتا ئێستاش کە من ئەو بابەتە دەنووسم هەر ماوە و باوکم لە دووکانی جۆشکارییەکەی خۆی وەک وەفا و خۆشەویستی بۆ حەسەن زیرەک لەسەر دیواری دوکان هەڵیواسیبوو. و دواتر کە لەبەر نەخۆشی و پیرییەوە دوکانی جۆشکاریەکەی کۆکردەوە و ئەو کورسییەی هێناوە بۆ ماڵێ . ئەو کورسییە بۆ منیش بۆتە نۆستالژی و بە دڵ خۆشم دەوێ.\nیادی مامۆستا حەسەن زیرەک و باوکیشم بەرز و بەڕێز بێت.\n(بیره‌وه‌ری قادر فه‌رهادزاد/گێڕانه‌وه‌ی محه‌ممه‌د فه‌رهادزاده)\nمیرزا ڕه‌حیم خزری که‌سایه‌تی ناسراو و کۆنی شاری بۆکان بوو، به هۆی ئه‌وه‌ی زه‌مانی شا له شارداری کاری ده‌کرد، به هه‌موو که‌مکوڕییه‌کانی شاره‌که‌مان ئاشنا بوو. یه‌کێک له لایه‌نگرانی دڵسۆز و ڕاسته‌قینه‌ی مامۆستا حه‌سه‌ن زیره‌ک بوو. دوو به دوو زۆرمان حه‌ول دا بۆ سازکردنه‌وه‌ی قه‌بره‌که‌ی حه‌سه‌ن زیره‌ک. سه‌رمان به هه‌موو ئیداره‌یه‌کدا ده‌کرد. جاری وابوو زۆر خراپیش هه‌ڵسوکه‌وتیان له گه‌ڵ ده‌کردین. به‌ڵام میرزا ڕه‌حیم که‌سێک نه‌بوو کۆڵ بدات. جارجار حاجی حسێن براچکۆله‌ی مامۆستا حه‌سه‌ن زیره‌کمان له گه‌ڵ خۆمان ده‌برد.\nمیرزا ڕه‌حیم له نووسینی "ئیستیشاد و عه‌ریزه" نووسین زۆر شاره‌زا بوو، له گه‌ڵ ئه‌وانه‌ش نه‌قڵ و قسه‌ی خۆشی ده‌گێڕاوه و من ده‌رسی په‌یگیربوون بۆ به ئاکام گه‌یاندنی کاره‌کان له‌و فێر بووم. دوای ئه‌وه‌ی له نێو بازاڕ ئیمزامان کۆکرده‌وه، چووین بۆ شارداری و فه‌رمانداری و شۆڕای شار، که شۆڕای ئه‌و ده‌مه ده‌ستیان خۆش بێت، زۆریان هیمه‌ت کرد و پاڵپشتمان بوون.\nزۆر که‌س و ئۆرگان به‌ربه‌ره‌کانیان له گه‌ڵ کردین، به‌ڵام من وه‌ک شاگرد و میرزا ڕه‌حیم وه‌ک وه‌ستا کۆڵمان نه‌دا. له لایه‌ن یه‌کێک له به‌رپرسانی شار به منیان گوت، ده‌تگرن له کۆڵ ئه‌و کاره‌ی حه‌سه‌ن زیره‌ک به‌وه . منیان ڕاسپاردووه پێت بڵێم. کوتم شانازییه له سه‌ر سازکردنه‌وه‌ی قه‌بری هونه‌رمه‌ندێک بمگرن. ده‌ست به کار کرا. هه‌موو ڕۆژێک دوو جار له گه‌ڵ میرزا ڕه‌حیم ده‌چووین بۆلای وه‌ستا و کرێکاره‌کان. میوه و به‌سته‌نی و شتی پێویستمان بۆ ده‌بردن و سه‌ردانمان ده‌کردن. هه‌موو وێنه‌کانم ده‌گرت به‌ڵام به‌داخه‌وه له به‌ر ده‌ستا نه‌ماون. ڕه‌نگه بتوانین په‌یدایان بکه‌ین. کاره‌کان زۆر به باشی ته‌واو بوون، به‌ڵام کێله‌که‌ی ناردیان له مه‌هاباد سازیان کرد. به‌داخه‌وه ڕۆژی فه‌وتی له جیاتی٦ی پووشپه‌ر مانگێک درانگتر نووسرابوو، چه‌ندین ساڵ حه‌ولم دا پێمگوتن ناحه‌زه، به‌ڵام که‌س به قسه‌ی نه‌کردم. بۆخۆم تاریخێکم لای دۆستێک ساز کرد و بردمان به چه‌سپ لێماندا و کۆنه‌که‌مان پاک کرده‌وه.\nمیرزا ڕەحیم لە زمانی خەڵکی بۆکانەوە داواکاری ڕوو بە شۆڕای شاری بۆکان نووسی کە ئێمە دەمانەوێ قەبری حەسەن زیرەک کە نمادی خۆشەویستی و ناسینی شاری بۆکانە، تازە کەینەوە. زۆرجار لە شارەکانی ئێران و کوردستان و باشوری کوردستان دێن بۆ دیتنی، بۆ ئێمە عەیبە کە بەو شێوەیە بێت کە شیاوی ئەو هونەرمەندە گەورەیە نەبێ. ئەو داواکاری یە من لە نێو شاری بۆکان گێڕام دووکان بە دووکان بۆ بە ئیمزاگەیاندنی. دوایی بردمان تەحویلی شۆڕامان دا بۆ ئەوەی لە تەرەف خەڵکی بۆکانەوە بێت. سەردانی شۆڕای شار، شارداری، فەرمانداریمان کرد. لە لایەن سپا و ئیتلاعات و ئیمام جومعە دژایەتی کرا. ئیمام جومعە بەیانییەکی نووسی کە لە فقی شافعی دا گومبەز سازکردن حەرامە و نابێ قەبری حەسەن زیرەک چاک کەنەوە. نووسراوەکەم هەر ماوە، لای خۆم نییە دەنا بۆم دەناری.\nئیتلاعات بە شارداری کوتبو سوڵتانی بە چ حەقێ وە دوای کاری حەسەن زیرەک دەکەوێ، واز نەهێنێ دەیگرین. نێو دووکانەکەم پڕ بوو لە عەکسی حەسەن زیرەک چەند جار هاتن کوتیان دەبێ لای بەی تۆ مردوو پەرەستی، منیش جوابم دەدانەوە. تابڵۆیەکی چکۆلەم لە سەر پیادەڕەوەکە دانابو ئەو وێنانه‌م لێ دەدا، زۆر جار شەوانە ده‌هاتن دەیان بڕییەوە و دەیان برد. فەرمانداری ئەو کاتە کوردێکی سەقزی بوو بە نێوی ئەبازەری زۆر خۆش نییەت بوو، هیچ دژایەتی نەکرد، من بۆخۆم چووم بۆ لای لە گەڵ حاجی حسێن، بەڵام ئەسڵی کار شۆڕای ئەو دەمە بوو.\nمیرزا ڕه‌حیم دوای سازکردنی قه‌بره‌که کوتی جا ئه‌وجار بشمرم، قه‌یدی ناکا، به ئاره‌زووی خۆم گه‌یشتم.\nیادی مامۆستا حه‌سه‌ن زیره‌ک و میرزا ڕه‌حیم به‌رز و به‌ڕێز بێت.\nسپاس بۆ ئه‌و که‌سانه و ئیدارانه‌ی له سازکردنه‌وه‌یدا هاوکار بوون، به تایبه‌تی شۆڕای شاری ئه‌و کاته.\nبراتان سمایل سوڵتانی\nتێبینی: “ڕێداکسیۆنی ١٠٠ ساڵەی زیرەک”، سپاسی ئەو کەسانە دەکات، گەر وێنە و بەڵگەنامەکانی تایبەت بە پرۆژەی تازەکردنەوەی گڵکۆی حەسەن زیرەک وەک بانگەوازەکانی شۆڕای شار، ڕاگەیاندنی ئیمام جومعە، نامەکانی واژۆکراو و هەر بابەتێکی پێوەندیدار، بۆ ئەو ئادرەسە بنێرن. redaktion@rojhalat.de\nکۆڕی یادی نەمر حەسەن زیره‌ك له تاران\nهاوینی ساڵی هەزار و سێسەد و پەنجاو دوو بوو. من له تاران ده‌ژیام. خوالێخۆش بوو 'حه‌سه‌ن حه‌ڵه‌بی (دیاكۆ)'ش به ژن و منداڵه‌وه له تاران بوو. من هات وچۆی ماڵیانم ده‌كرد و له گه‌ڵیدا گەلێک دۆست بووم. حه‌سه‌ن هاوسەری 'زینه‌ب خانم'ی كچی 'مینه‌زیره‌ك' براگەورەی حەسەن زیرەک بوو و دەبووە برازای ئەو.\nله گه‌ڵ حه‌سه‌ندا باسی ئه‌وه‌مان ده‌كرد رادیۆ وته‌له‌فیزیۆنی ئێران و به‌تایبه‌ت رادیۆی كوردی تاران(جێگری رادیۆ كرماشان)، دوای ئه‌و هه‌موو ساڵه‌ی وا حه‌سه‌ن زیره‌ك هاوكاریی كردن و پرۆگرامه‌كانی رازاندنه‌وه, چۆن بوو له ماوه‌ی نه‌خۆشی و له خه‌سته‌خانه كه‌وتنیدا, سه‌رێكیان لێ هه‌ڵنه‌هێنایه‌وه و ته‌نانه‌ت بۆ ڕێ و ڕەسمی ناشتن و سه‌ره‌خۆشیه‌كه‌ی كامێرایه‌كیان نه‌نارد فیلمێك هه‌ڵبگرن. پاشان گوتمان ئه‌وه ئااكامی دۆستایه‌تی كردنی عه‌جه‌مه! و باشتر وایه خۆمان ده‌ست به‌كار بین\nدوای هه‌ندێ باس و خواس وامان به باش زانی به بۆنه‌ی چله‌ی كۆچی دوایی حه‌سه‌ن زیره‌كه‌وه كۆبوونه‌وه‌یه‌ك رێك بخه‌ین و ئیعلانیش بڵاوبكه‌ینه‌وه با كوردی دانیشتووی تاران بزانن و هه‌موو پێكه‌وه كۆڕێكی رێزگرتن له كه‌سایه‌تی هونه‌ریی ئه‌و هونه‌رمه‌نده مه‌زنه ببه‌ستین.\nهیچكاممان له گه‌ڵ ئه‌وه‌دا نه‌بووین كۆڕه‌كه له مزگه‌وت ببه‌ستین و به دابی مردنی عاده‌تی، فاتیحه‌ی بۆ بخوێنین و شریتی 'عبدالباسط' بڵاوبكه‌ینه‌وه, حه‌سه‌ن زیره‌ك و هونه‌ره‌كه‌ی گه‌لێك له‌و داب وره‌سمانه دوور بوون، كراسێكی ئه‌وتۆ به به‌ری هونه‌ری زیره‌ك ته‌نگ دە بوو.\nنیگه‌رانی گه‌وره‌مان ئه‌وه بوو ساواك و پۆلیس كۆبوونه‌وه‌یه‌كی كوردانه‌ی وا، به‌كرده‌وه‌یه‌كی سیاسی له قه‌ڵه‌م بده‌ن و سه‌ر و گوێڵاكیان په‌یدا بێت. هه‌ردوكمان له خۆمان ده‌ترساین. من ئه‌و ده‌م له كوردستان شاربه‌ده‌ر كرابووم و دوای 'مه‌نفا'ی ئه‌راك, ماوەیەک بوو هاتبوومه تاران, حه‌سه‌نیش هه‌ر له خۆی ده‌ترسا. بۆ دور خستنه‌وه‌ی شه‌ڕی ساواك وامان به باش زانی كۆڕه‌كه له زانستگه و هۆڵی گه‌وره‌ی ئه‌وتۆ نە‌به‌ستین و له ماڵی كوردێكی خۆماندا به‌رێوه‌ی به‌رین. ماڵی هیچكام له ئێمه به كه‌ڵكی ئه‌وه نه‌ده‌هات. حه‌سه‌ن له گه‌ڵ كاك حوسێنی مه‌ده‌نی كه ئه‌وده‌م ماڵی له شه‌قامی 'سه‌لسه‌بیل'ی تاران بوو, قسه‌ی كرد و ئه‌ویش ئیجازه‌ی پێ داین كۆڕه‌كه له ماڵی ئه‌و ببه‌سنین. كاك فه‌تاحی كاویان'یش له قاتی سه‌ره‌وه‌ی هه‌مان ماڵدا ده‌ژیا وئەویش ئیجازەی دا ئەگەر خەڵکەکە زۆر بوو، بەشێک لە ڕێ و ڕەسمەکە بەرینە قاتی سەرەوە و ماڵی ئەوان. .\nئیعلانێكمان به زمانی فارسی نووسی و رۆژو سات وشوێن وبۆنه‌ی كۆڕه‌كه‌مان تێدا راگه‌یاند و بردمان بۆ چاپخانه. هه‌ر چاپخانه‌یه‌ك چووین گوتیان ناتوانین چاپی بكه‌ین به بێ ئیجازه‌ی وه‌زاره‌تی اطلاعات. ده‌بوایه بمانبردایه بۆ وه‌زاره‌تی اطلاعات و نه‌ك هه‌رنیگه‌رانی ئه‌وه‌بووین ئیجازه‌ی چاپی پێ نه‌ده‌ن، به‌ڵکوو دڵه‌ته‌په‌پێی ئه‌وه‌شمان هه‌بووو بڵێن ئێوه كێن وئه‌م كاره بۆچی ده‌كه‌ن؟\nلێره‌دا بوو كه‌وتینه بیری به‌شی كوردی رادیۆ تاران كه ئه‌ویش به‌شێك بوو له وه‌زاره‌تی اطلاعات و ئیداره‌كه‌ی له گه‌ڵ ئه‌ودا له یه‌ك شوێن بوو. گوتمان هه‌ر چۆنێك بێت, له‌وێ هه‌ندێ كوردی دڵسوزی لێ كۆبۆته‌وه و ده‌كرێ هه‌م كاره‌كه‌مان بۆ راپه‌رێنن و هه‌م به‌شداریی كۆڕه‌كه بكه‌ن.\nهه‌رواش بوو. پێکەوه چووین بۆ وه‌زاره‌تی اطلاعات و به‌شی كوردی له ژێرزه‌مینی بیناكه‌دا, له بیرم نییه له گه‌ڵ كێدا قسه‌مان كرد به‌ڵام له بیرمه سێ چوار كه‌سی لێ بوو, هه‌موویان به پێشوازیی كاره‌كه‌وه هاتن و به‌ڵێنی به‌شدارییان دا. یه‌كێ له‌و براده‌رانه گوتی ئیعلانەكه‌ش بۆ مۆركردن و ئیجازه مه‌به‌ن، من ده‌یبه‌م، هاسانتر و زووتر بۆتان ته‌واو ده‌كه‌م. ماڵی ئاوه‌دان بێت رۆیشت و دوای چه‌ند ده‌قیقه‌یه‌ك به كاغه‌زی مۆركراوه‌وه گه‌رایه‌وه!\nئیعلانمان پێکەوە به‌و ماڵانه‌دا وا ده‌مانناسین بڵاوكرده‌وه, بردمانه 'خوابگاه' واته شوێنی حه‌وانه‌وه‌ی خوێندكاره كورده‌كانی زانستگه‌ی تارانیش. مێزوكورسی وكه‌ره‌سه‌ی چایی و میوه‌شمان به‌كرێ گرت و خۆمان بۆ ئاماده كرد.\nژماره‌یه‌ك شریتی ئه‌م دواییانه‌ی حه‌سه‌ن زیره‌ك وه‌ك 'پایزه له من'، 'هه‌وری لار'، 'خاڵه‌ی رێبوار' و 'بارانه' واته هه‌وای خاو وهێدیمان هه‌ڵبژارد وبه ده‌نگێكی نه‌رم له ژووره‌كه‌دا بڵاومان ده‌كرده‌وه. دوو براده‌ریشمان دیاری كرد له به‌ر ده‌رگای ده‌رێ راوه‌ستن وله گه‌ڵ ڕێنمونی كردنی میوانه‌كاندا، پێیان راگه‌ینن ئه‌وه مه‌جلیسی سه‌ره‌خۆشی و فاتیحه‌خوێندن نییه و ته‌نیا بۆ رێزگرتن له یادی هونه‌رمه‌ندێكه و هیچی تر. وابزانم یه‌كیان نەمر ئه‌نوه‌ری ئێران زاده بوو کە دواتر بوو بە داوەری دادگا..\nله بیرمه خه‌ڵکه‌كه كه ده‌هاتنه ژوورێ و هه‌موو به‌رووی خۆش و شاده‌وه داده‌نیشتن ته‌نیا كاك 'مطلب باخچه‌یی' مامۆستای قوتابخانە هات و فاتیحه‌ی دادا, وادیار بوو براده‌ران له به‌ر ده‌رگا پێیان نه‌گوتبوو!\nخه‌ڵکێكی باش کۆبوونەوە، دەوروبەری پەنجا كه‌سێک دەبوون، یەک لەوان کاک خانە (عەزیز)ی ماملێ بوو. له ئیداره‌ی رادیۆوه یادیان به‌خێر بێت دوكتور محمه‌د سه‌دیق موفتی زاده و كاك سواره‌ی ئیلخانی زاده هه‌روه‌ها زانای به ناوبانگ مه‌لا جه‌میلی رۆژبه‌یانی و چه‌ند كه‌سی دیكه‌ش هاتبوون كه من مخابن ناویانم له بیر نییه. هه‌رسێ ئه‌و كه‌سانه قسه‌یان كرد. دوكتور موفتی زاده سه‌باره‌ت به حه‌سه‌ن زیره‌ك و ماموستا جه‌میل و كاك سوار له سه‌ر مۆسیقای كوردی دوان. یه‌كه‌میان ئه‌وه‌نده‌ی له بیرم بێت باسی هۆره‌ی جافی كردو په‌یوه‌ندیی داوه به 'ئه‌هورامه‌زدا'ی زه‌رده‌شتیه‌وه.\nشریتی ده‌نگی هه‌رسێ كه‌سه‌كه تا رۆژێك كه بەداخەوە كاك حه‌سه‌ن دیاکۆ(حه‌له‌بی) لە دەوروبەری ئیلام به ته‌سادفی ماشێن له ده‌ست چوو, واته چوار پێنج ساڵێك دوای ئه‌و ساڵه، هه‌ر لای ئه‌و مابوو و پاشان ده‌زانم كه‌وه‌ته ده‌ست زێنه‌ب خانمی هاوسەری, ئیتر نازانم ئه‌و پاراستوویه‌تی یان نا. بیستوومە کچێکی زێنەب خانم و کاک حەسەن لە کەنەدا دەژی، هیوادارم ئەو هەواڵێکی شریتەکەی هەبێت یان بتوانێ شوێنی هەڵبگرێت.\nدوای رۆیشتنی میوانه‌كانی رادیۆ، كۆڕه‌كه‌مان بوو به خۆمانه. ئەوی مابوونەوە جحێڵ بوون وهه‌مووشمان ناسراوی یه‌كتر بووین. ئینجا لاوه‌كان هه‌ندێ شریتی كرژتری حه‌سه‌ن زیره‌كیان بڵاوكرده‌وه و ورده ورده ده‌ستی شایی گیرا! هه‌ڵپه‌رکێیه‌كی خۆشی كوردانه‌مان ساز كرد و به یادی ئه‌و گه‌وره پیاوه‌ی هونه‌ری كوردی كاتێكی خۆشمان رابوارد.\nجگه له‌و مه‌راسمه, هه‌روه‌ها له بیرمه بۆ حه‌وته‌مین رۆژی مردنی حه‌سه‌ن زیره‌ك له بۆكانیش مه‌راسمێكی خۆش گیرا. دوای نیوه‌رۆی جومعه‌یه‌ك بوو خه‌ڵکێكی زۆر كۆبوونه‌وه و له ته‌له‌ڤیزیونی مه‌هابادیشه‌وه تاقمێك هاتبوون فیلمیان هه‌ڵده‌گرت. ووت و وێژێكیشیان له گه‌ڵ كاكم - عومه‌ری سوڵتانی (وه‌فا) دا بەڕێوەبرد و له گه‌ڵ هه‌ندێ خه‌ڵکی دیكه‌شدا. كاكم دۆستی حه‌سه‌ن زیره‌ك بوو وه ده‌بێ بیره‌وه‌ری زۆری لێی هه‌بێت، تەنانەت شەوی پێش کۆچی دوایی حەسەن زیرەک لە نەخۆشخانەی بۆکان سەردانی کردبوو. دوور نییە شریتی ئەو ڕۆژە لە تەلەفیزیۆنی مەهابادیش مابێت.


ژماره‌یه‌کی که‌م له هه‌ڵبژاردنه‌کانی کڵیسادا ده‌نگیان دا - Radio Sweden Kurdish - ڕادیۆی سوید - Radyoya Swêdê | Sveriges Radio\nژماره‌یه‌کی که‌م له هه‌ڵبژاردنه‌کانی کڵیسادا ده‌نگیان دا\nبڵاو کرایه‌وه måndag 21 september 2009 kl 11.32\nکه‌متر له سه‌دا دوانزه‌ی ئه‌و که‌سانه‌ی مافی ده‌نگدانیان له هه‌ڵبژاردنه‌کانی کڵیسادا هه‌بوو، ده‌نگیان داوه. به‌ڵام ئه‌م هه‌ڵبژاردنه که دوێنێ به‌ڕێوه چوو ده‌رفه‌تی چونه پێش و زیادبوونی ده‌نگده‌رانی پارته بچوکه‌کان بوو.\nدیموکراته‌کانی سوید، سڤارییه‌دیموکراته‌رنا، و پارتی ژینگه هه‌روه‌ها کڵێسای فریمودیگ که دژ به هاوسه‌رگیری هاوجنسانه ژماره‌ی ده‌نگه‌درانیان به‌راورد به هه‌ڵبژاردنه‌کانی 2005 دووجا زیادی کردوه.\nشایه‌نی باسه کڵێسای فریمودیگ ژماره‌ی نوێنه‌رانیان له کڵێسای سویدیدا له حه‌وت ئه‌ندامه‌وه بوه‌ته 13، پارتی ژینگه له چوار نوێنه‌ره‌وه بۆ هه‌شت و پارتی دیموکراته‌کانی سوید نوێنه‌رانیان له چواره‌وه بوه‌ته حه‌وت.\nهه‌ر به‌پێی ئه‌نجامه سه‌ره‌تاییه‌کانی ئه‌م هه‌ڵبژاردنه‌دا پارته‌کانی به‌ره‌ی حوکوومه‌تی بۆرژوا ،جگه له مه‌سیحییه دیموکراته‌کان،ژماره‌ی نوێنه‌رانیان که‌م بۆته‌وه، مۆدێراته‌کان له چلو پێنج نوێنه‌ره‌وه بونه‌ته 41و پارتی سێنته‌ر 35 نوێنه‌ریان له چلو یه‌ک ماوه‌ته‌وه و پارتی گه‌لی لیبراڵ ژماره‌ی نوێنه‌رانی له پانزه‌وه بۆته 13. ئه‌مه له‌کاتێکدایه که سۆسیالدیموکراته‌کان تا ئێستا پۆستی سه‌رۆکایه‌تی کڵێسای سویدیان به زۆرترین ژماره‌ی نوێنه‌رانی که 71 نوێنه‌ره به‌ده‌سته‌وه‌یه. پارتی چه‌پیش له‌م هه‌ڵبژاردنه‌دا وه‌ک خۆیان به سێ نوێنه‌ر ماونه‌ته‌وه.


سابیر رەشید: لە نووسینی شیری مووسا بە هیچ رۆماننووسێكی بیانی كاریگەر نەبووم\n"شیری مووسا" ناونیشانی ئەو رۆمانەیە كە لەلایەن سابیر رەشید نووسراوە، نووسەر لەم رۆمانەدا بەسەرهاتی جووەكانی كوردستانی كردووەتە بابەتی سەرەكیی رۆمانەكەی. سابیر رەشید بۆ "وشە" باسی چەند لایەنێكی نووسینی رۆمانەكەی كرد و گوتی، "بەهۆی زۆری فرۆشی بۆ جاری دووەم چاپ دەكرێتەوە".\nبوونی جووەكان لە عێراق مێژوویەكی كۆنی هەیە، تەنانەت بە هەزاران ساڵ مەزندە دەكرێت، بۆیە دەكرێت بابەتی بوونی جووەكان لە عێراق بكرێت بە كەرەستەی دەیان نووسین و كتێب.\nلە عێراق و لە كوردستان تەنانەت لە ناوچەكەش بابەتی گێڕانەوەی بیرەوەری جووەكان بووەتە دیاردەیەك، بە تایبەت لە عێراق دوای نەمانی رژێمی بەعس، چەندان تێكست لەسەر جووەكان نووسراون، هۆكارەكەیشی ئەوەیە كە بەعس بەهیچ شێوەیەك رێی نەدەدا، بابەتی گێڕانەوەی بەسەرهات و بیرەوەری جووەكان بڵاو بكرێتەوە.\nهەر لەم 10 ساڵەی رابردوو، چەند رۆمانێك لەسەر جووەكان هاتە نووسین، لەوانە تووتنەوانەكە، لەلایەن رۆماننووسی عێراقی عەلی بەدر نووسراوە، جیا لەوەش رۆمانی "شلۆمۆی كورد" لەلایەن سەمیر نەقاش نووسراوە، هەرچەندە سەمیر وەك نووسەرێكی ئیسرائیلی دەناسرێت و رۆمانەكەیشی بەر لە عەلی بەدر بڵاو كردووەتەوە.\nلەناو كوردیش سابیر رەشید ساڵی رابردوو رۆمانێكی بەناوی "شیری مووسا" نووسیوە كە باس لە بەسەرهاتی خێزانێكی جووی كوردستان دەكات لە شەقڵاوە و هەولێر ژیاون. ئەم رۆمانە چەندان وتاری لەسەر نووسرا، بەڵام ئەمجارە سابیر رەشید خۆی بۆ "وشە" قسە لەسەر چەند لایەنێكی تەكنیكی و زمانی رۆمانەكە دەكات.\nپێشەكی رۆمانی "شیری مووسا" بە رووداوێك دەست پێ دەكات كە نووسەری رۆمانەكە و بازرگانێك و عەبدوڵا سەراجی نووسەر بە دیداری كەسێكی جوو دەگەن، دەردەكەوێت ئەو كەسە لە جووەكانی شەقڵاوە بووە، دواتر بەسەرهاتی بنەماڵەی ئەو جووە دەكرێتە بابەتی رۆمانەكە و بەسەر بەشەكانی رۆمانەكە دابەش دەكرێت.\nسابیر رەشید لەبارەی ئەم پێشەكییە بۆ "وشە" دووپاتی كردەوە كە رووداوی پێشەكی رۆمانەكە راستەقینەیە، بەڵام عەبدوڵا سەراجی لەگەڵدا نەبووە، بەڵكو وەك تەكنیك ناوی ئەوی بەكار هێناوە. زیاتر گوتی، "دیدارەكەی ئیسحاقی جوو لە عەمان لە یانەیەكی شەوانە راستەقینەیە، دوو برادەری خۆم بوون، من لەو رۆمانە ناویانم گۆڕیوە، عەبدوڵا سەڕاجیش خۆم رۆڵی ئەو كەس و بگێڕەوەی رۆمانەكەم داوەتێ، گێڕانەوەی رۆمانەكەم بەو سپاردووە، ئەوەشم بۆ تەكنیك بووە كە لە رۆماندا تەكنیكی میتا رۆمانی پێ دەڵێن".\nسابیر باسی لەو رۆمانانە كرد كە پێشتر لەسەر بەسەرهاتی جووەكان نووسراوە و دەڵێ "وێڕای ئەوەی ئەو رۆمانانەم خوێندووەتەوە، بەڵام وەك كاری رۆماننووسین كاریگەری هیچ كامیانم بەسەرەوە نییە، بەڵكو خۆی بەدوای بەسەرهاتی جووەكان گەڕاوم و رووداو و چیرۆكی جووەكانی زۆربەی شوێنەكانی كوردستانم خوێندووەتەوە".\n"ئەو دوو كتێبەی ناوم هێناوە شلۆمۆی كوردی و توتنەوانەكە، خوێندوومەتەوە، بەڵام تەنیا وەك تراجیدیای جووەكان كاری لە دنیابینی من كردووە، دەنا وەك كاریگەری رووداو و كارەكتەرەكان و تیمای رۆمانەكە، كاریگەری هیچ كەسێكم بەسەرەوە نەبووە، بەڵكو چەند رووداوێكی واقیعی و خەیاڵیم تێكەڵ كردووە و رووداوەكانیش خۆم دروستم كردوون، لە واقیعیشدا بەسەرهاتی وا روو دەدەن" رۆمانووسەكە وای گوت.\nیەكێك لەو خەسڵەتانەی رۆمانی شیری مووسا كە زوو خوێنەر هەستی پێ دەكات، سادەیی زمانی رۆمانەكەیە، سابیر رەشید رەتی دەكاتەوە كە ئەو شێوازە سادەیە ببێت بە هۆكار بۆ لاواز دەركەوتنی رۆمانەكە و دەڵێ "زۆر جار لە رۆماندا بەتایبەتی لە رۆمانی واقیعیدا ئەگەر خەیاڵ و فانتازیاش دەخرێنە ناو گێڕانەوەكە، بەڵام گێڕانەوە پێویستی بە سادەیی نووسین هەیە، تا زۆرترین خەڵكی سادە و عەوام تێی بگەن، چونكە رۆمان ژانرێكە پێوەندی بە ژیانەوە هەیە".\nرەشید ئاماژە بۆ ئەوە دەكات كە دەتوانێ بە زمانی شیعر بنووسێ، بەڵام ئەوكاتە خوێنەری لە دەست دەچێت. ئاماژەی دا "منیش دەتوانم بە زمانی شیعری رۆمان بنووسم، یان وەسفی زیادە و درێژدادڕی بكەم، سەدان لاپەڕە پڕ بكەمەوە، بەڵام ئەو كارەم بۆ رەزامەندی نوخبەی رۆشنبیر دەبێت و خەڵكی سادە پشتم تێ دەكەن".\nئەوەی ئەم رۆمانەی سابیر رەشید لەگەڵ كارەكانی تری جیا دەكاتەوە، ئەوەیە ژمارەیەكی زۆر لە رەخنەگرانی ئەدەب، لەسەر رۆمانەكەیان نووسیوە، لەو بارەیەوە سابیر دەڵێ "زۆربەیانم خوێندووەتەوە، هەموویان بە ئەرێنی نووسیویانە، تەنیا یەك كەس نەبێت كە لە فڕەنسا دەژی زۆر خراپ رەتی كردووەتەوە".\nبەگوتەی خۆی "پرسی باشی و خراپی و پەسەندكردن لە هەموو بەرهەمێكی ئەدەبی رێژەیییە و باشتریش رۆماننووسی دنیا، هەموو كەس رایان لێی نییە".\nبەپێی زانیارییەكانی "وشە" ئەم رۆمانە جارێكی تر چاپ دەكرێتەوە، وەك نووسەر ئاماژەی بۆ دەكات، هۆی سەرەكی چاپكردنەوەكەی زۆری فرۆشیەتی. سابیر گوتی "ژمارەیەكی زۆری لێ فرۆشراوە، دووەم هۆكار ئەوەیە نەخشەسازی رۆمانەكە و هەڵەی زمانی و رێنووسی زۆری تێدایە، بۆیە بۆ جاری دووەم رۆمانەكە چاپ دەكرێتەوە".


سه‌رۆک ئۆباما وابه‌سـته‌یی وڵاته‌که‌ی بۆ پاراستنی ئاسایشی وڵاتانی که‌نداو دووپات‌ده‌کاته‌وه\nسه‌رۆکی ویلایه‌ته یه‌کگرتووه‌کانی ئه‌مه‌ریکا براک ئۆباما به‌ڵێنی به وڵاتانی عه‌ره‌بی که‌نداو دا پاڵپشـتیـیان بکات له به‌رامبه‌ر هه‌رچ هێرشێـکی ده‌ره‌کی ئه‌گه‌ربێت و بکرێته سه‌ریان.\nسه‌رۆک ئۆباما ڕۆژی پـێـنجشه‌ممه له هاوینه‌هه‌واری کامپ ده‌یڤدی ویلایه‌تی میریلاند ئه‌مه‌ی له کۆنگره‌یه‌کی ڕۆژنامه‌وانیدا ڕاگه‌یاند، پاش ته‌واوبوونی کۆبوونه‌وه‌کانی له‌گه‌ڵ ڕێبه‌ر و نوێنه‌رانی وڵاتانی ئه‌ندامی ئه‌نجومه‌نی هاوکاری که‌نداو. گوتی " جارێـکی دیکه وابه‌سته‌یـیمان دووپات ده‌که‌مه‌وه به پاراستنی ئاسایشی دۆسته‌کانمان له که‌نداوه."\nگوتیشی هاوکاری له بواری ئاسایشی ده‌ریایی و هه‌روه‌ها ڕووبه‌ڕووبوونه‌وه‌ی داعش له نێوان ئه‌مه‌ریکا و ئه‌و وڵاتانه زیاترده‌کرێن. باسی له‌وه‌ش کرد که‌وا به‌ڕێوه‌به‌رایه‌تیـیه‌که‌ی کارده‌کات بۆ به‌هێزکردن و پـێکه‌وه به‌سـتنی توانا به‌رگریـیه‌کانی وڵاتانی که‌نداو له دژی سیسته‌مه موشه‌کیـیه بالیسـتیـیه‌کان له ناوچه‌که.\nپاشان سه‌رۆک ئۆباما گوتی واشنتن و وڵاتانی که‌نداو کۆکن له‌سه‌ر ئه‌وه‌ی ڕێـکه‌وتنێکی ناوکی له‌گه‌ڵ ئێراندا له به‌رژه‌وه‌ندی نه‌ته‌وه‌یی هه‌موویاندایه. جه‌ختی له‌وه‌ش کرد سزاکانی سه‌ر ئێران نه لاده‌برێن و نه سووکیش ده‌کرێن، هه‌تا ئه‌و ده‌مه‌ی ئێران پابه‌ندی ئه‌و ڕێـکه‌وتنه ده‌بێت که چاوه‌ڕوان‌ده‌کرێت زلهێزانی جیهان له‌سه‌ر به‌رنامه ناوکیـیه‌که‌ی له‌گه‌ڵیدا ڕێـکبکه‌ون.\nسه‌باره‌ت به قه‌یرانی سوریا، سه‌رۆکی ئه‌مه‌ریکا گوتی به‌ڕێوه‌به‌رایه‌تیـیه‌که‌ی وابه‌سـته‌یه به پـشـتگیرکردنی ئۆپـۆزسیۆنی میانڕه‌وی سوریا و گه‌یشـتن به چاره‌سه‌رێـک له ڕێگه‌ی وتووێژ، به‌ڵام به‌بێ به‌شار ئه‌سه‌د.\nله باره‌ی قه‌یرانی یه‌مه‌ن، سه‌رۆک ئۆباما داوای له لایه‌نه ناکۆکه‌کانی ئه‌و وڵاته کرد بگه‌ڕێنه‌وه بۆ سه‌ر مێزی وتووێژ له چوارچێوه‌ی هه‌وڵه‌کانی نه‌ته‌وه یه‌کگرتووه‌کاندا.\nجێی ئاماژه‌یه له‌م کۆنگره لوتکه‌یـیه‌ی نێوان ئه‌مه‌ریکا و وڵاتانی عه‌ره‌بی که‌نداو ته‌نها میری کوه‌یت و قه‌تر به‌شـداربوون، به‌ڵام ڕێبه‌رانی سعودیـیه و به‌حره‌ین و عومان و ئیمارات نوێنه‌ری خۆیان ناردبوو.


گشتپرسی توركیا له نێوان ئایدیۆلۆژیا و نه‌ته‌وه‌دا\nئه‌زموونی حوكمڕانی توركی له نێوان 1921-1950 هه‌ردوو پرسی "ئیسلامیبوون" و "كوردبوون" له توركیاى كه‌مالیدا تابۆ بوون. هه‌رچه‌نده حزبی دیموكرات له توركیا له نێوان 1950-1960 كاڵ كرانه‌وه و نیمچه ده‌رگه‌یه‌ك له هه‌ردوو پرسه‌كه وه‌ك پرسی كۆمه‌ڵایه‌تی كرانه‌وه، به‌ڵام به كوده‌تاى گۆرسیل /كوده‌تاى 1960/ ئه‌و دوو پرسه دووباره په‌رده‌پۆش كرانه‌وه .\nكوردی باكور نه‌یتوانی خۆى له پاشكۆبوون ڕزگار بكات، به‌شێك له حزبه‌كه‌ى یه‌ڵماز، به‌شێك له چیله‌ر به‌شێكی تر له ئه‌جه‌وید. ئه‌و پاشكۆبوونه، ناسنامه‌ى بۆ كورد دروست نه‌كرد. هه‌رچی ڕه‌وتی موحافیزكارى "ئیسلامی" بوو، كۆڵی نه‌دا بۆ دۆزینه‌وه‌ى ناسنامه به جۆرێك دواى كوده‌تای شه‌ست، سه‌ره‌ڕاى هه‌بوونی دوو كوده‌تای تر له حزبی رزگارى، ره‌فا.. ئاكپارتی بووه خاوه‌نی ناسنامه‌ى خۆى!\nپێش گشتپرسی 2017\nدواى ئه‌وه‌ى ئاكپارتی له هه‌ڵبژاردنی 2001 به یه‌كه‌م ده‌رچوو، ڕه‌وتی "ئیسلامخوازى موحافیز" له توركیا له چه‌وساندنه‌وه ده‌رچوو به‌ره‌و سه‌رۆكایه‌تیی توركیا. ئه‌و ڕه‌وته موحافیزكاره ته‌واو جودا بوو له حوكمڕانی سیكۆلارى كه‌مالی، هه‌رزوو ده‌رگه‌ى له پرسی په‌رده‌پۆشكراوى كوردی كرده‌وه، به جۆرێك ئاماده بوو پرۆسه‌ى ئاشتی له‌گه‌ڵ (ئۆجه‌لان)ی گیراوى سیكۆلارى كه‌مالی بكات. ئه‌م هه‌نگاوه‌ى ئه‌ردۆگان، جگه له نه‌ته‌وه‌په‌رستان و چه‌په‌كانی توركیا، ئه‌مه‌ریكا و ڕووسیایشیان هێنایه سه‌ر خه‌ت. له ئاكامی ڕاگه‌یاندنی هه‌ڵبژاردنی پێش كۆتای سه‌ره‌داوى ئه‌و ململانێیه ده‌ركه‌وت، به‌وه‌ى چه‌پی كوردیش چووه ڕێزى ئۆپۆزسیۆنی توركیا و شه‌ڕی توركیا و په‌كه‌كه‌ى گواسته‌وه شاره‌كانی باكور به تایبه‌تی ئامه‌د و جزیره و نسێبین و شه‌رناخ.\nئاماده‌یی ئایدیۆلۆژیا له پرسه جیاوازه‌كان شتێكی نوێ نییه. دیسكۆرس خۆی له‌وانه كۆنتێكستی گشتپرسی یه‌كێك له پره‌نسیپه گشتییه‌كانی بریتییه له كارى ئایدیۆلۆژی-فایره‌كلۆ و ۆداك 1997، ل272. ئایدیۆلۆژیا خۆى شتێكه وا له مرۆڤ ده‌كات كه‌سه‌كه بیر بكاته‌وه، ده‌رك به شته‌كان بكات، ئاره‌زووى ده‌ربڕێت، هه‌روه‌ها خۆزگه‌یه‌ك بخوازێت. ڕه‌خنه‌ی ئاخاوتنی شیكاریی كار له‌سه‌ر توێژینه‌وه‌ى ئایدیۆلۆژیاى شاراوه له ده‌قدا ده‌كات-ئه‌سماْ خۆشمیر 2017، ل24ی ماسته‌رنامه‌كه‌ى.\nله گشتپرسی توركیا دوور له كۆنتێكستی جیۆگرافیا توركیا+باكورى كوردستان، كۆنتێكستی ئایدیۆلۆژی له‌و دوو كۆنتێكسته‌ى سه‌ره‌وه دروست بوو. هه‌ژموونی ئایدیۆلۆژیا له‌سه‌ر ململانێكانی توركیا، هه‌م شووناسی نه‌ته‌وه‌بوونی كاڵ كردووه‌ته‌وه، هه‌م ئامانجه‌كانی نه‌ته‌وه‌ى به‌رپێ كردووه. به جۆرێك ده‌توانین بێژین له باكورى كوردستان پارتێكی نه‌ته‌وه‌یی نییه! ئه‌و پارتانه‌ى هه‌ن یا ماركسین، ئیسلامین، یا مۆدیلی به‌شه‌كانی تری كوردستانن.\nهه‌ده‌په خۆى له پێڕه‌و و پرۆگرامی نكۆڵی له‌وه ناكات كه پارتێكی توركیایییه نه‌ك كوردی، هه‌روه‌ها ناتوانێ نكۆڵی بكات ته‌واو له‌ژێر هه‌ژموونی په‌كه‌كه‌یه.\nله‌ولایشه‌وه، ئاكپارتی له توركیا و ئه‌وروپا و رۆژهه‌ڵات به پارتێكی ئیسلامیخوازى موحافیزكار ناسراوه، خۆیشی هه‌رچه‌نده بانگه‌شه‌ى ئیسلامیبوون (وه‌ك حزبه رۆژهه‌ڵاتییه‌كان، له‌وانه عه‌ره‌بی و كوردی) ناكات، به‌ڵام نكۆڵی له‌وه‌ش ناكات كه حزبێكی موحافیزكاری عوسمانییه.\nلێره‌دا هه‌ده‌په + جه‌هه‌په به‌ره‌ى سیكۆلارى چه‌پی توركیان\nئاكپارتی +مه‌هه‌په موحافیزكار و ناسیۆنالیستی توركیان\nوه‌ك دوو به‌ره‌ى ئایدیۆلۆژیا ده‌ركه‌وتن، نه‌ك وه‌ك دوو به‌ره‌ى كوردی + توركی !\nئه‌نجامی ڕاپرسییه‌كه پێشبینییه‌كه‌ى ئێمه ده‌سه‌لمێنێت، چۆن؟! هه‌ندێ شارى باكورى كوردستان دوور له پرسی نه‌ته‌وه‌یی ده‌نگیان به (به‌ڵێ)دا به هه‌مانشێوه هه‌ندێ شارى توركی ده‌نگی به (نه‌خێر)دا !\nئه‌و به‌ره‌ى كولتوورى و ئایدیۆلۆژییه له باشوورى كوردستانیشدا، له شه‌سته‌كان له هه‌بوو، بۆ نموونه زۆربه‌ى چه‌په‌كان له كۆیه، ڕواندز، شه‌قڵاوه، سه‌رسه‌نگ، ئامێدی، ئاكرێ هه‌بوون.. له‌وانه‌یه هه‌بوونی ئه‌و هه‌موو چه‌په له‌و شارۆكانه پێوه‌ندی به‌وه‌یشه‌وه هه‌بێت ئه‌و شارۆكانه شارۆكه‌ى گه‌شتوگوزاری دڵڕفێنن، فاكته‌رى موحافیزكاری و كولتووریی تێیادا لاوازه!\nجگه له پرسی ئایدیۆلۆژیا وه‌ك میسر، ده‌ركه‌وتنی ئاكپارتی كۆمه‌ڵگه‌ى توركی كرده دوو به‌ره: به‌ره‌ى هونه‌رى (فیلمسازیی، كۆنسێرت، نایت كله‌پ...) و به‌ره‌ى نا-هونه‌رى!\nلێره‌دا ئایدیۆلۆژیا، پرسی كورد لاواز ناكات؟! له چله‌كانه‌وه ئه‌و ململانێ ئایدیۆلۆژییه له نێوان (حزبی كوردی + ده‌سه‌ڵاتی داگیركار) و (حزبی كوردی له‌گه‌ڵ یه‌كتر) نه‌ك هه‌ر هه‌یه، به‌ڵكو ئاماده‌ییشی هه‌یه، به‌ڵام ئه‌نجامه‌كان له هه‌موو به‌شه‌كانی كوردستان دڵخۆشكه‌ر نین!\nدواى گشتپرسی 2017\nدواى گشتپرسی 2017، هه‌ر سیسته‌می توركیا ناگۆڕێت، به‌ڵكو پێشبینی ئه‌وه‌ش ده‌كرێت، ده‌رگه‌یه‌كی خراپتر له هه‌ده‌په بكرێته‌وه: 1. ده‌رگه‌ى كوردی 2. ده‌رگه‌ى ئایدیۆلۆژی.\nئه‌و دوو ده‌رگه‌یه‌ش ناسیۆنالیستی تورك ره‌حم به دۆزی كورد ناكات، به‌ڵكو (باخچه‌لی) داواى له سێداره‌دانی (ئۆجه‌لان) و داخستنی (هه‌ده‌په) ده‌كات، ئه‌و دوو پرۆسه‌یه‌ش له مێژووى توركیا نامۆ نین. چه‌ندان جار حزبی هاوشێوه‌ى ئاكپارتی و هه‌ده‌په له توركیا داخراون، هه‌روه‌ها كه‌سانی وه‌ك (عه‌دنان مه‌نده‌ریس) و (ئۆزال) به ئاشكرا و نهێنی كوژراون.\nخۆم باوه‌ڕم وایه تا (هه‌ده‌په) ده‌ستبه‌ردارى ئایدیۆلۆژیاى چه‌پ نه‌بێت، ناتوانێ هه‌م ببێته حزبێكی كوردی خاوه‌ن دۆز، هه‌روه‌ها به‌ره‌یه‌ك له ئاكپارتی ده‌كاته‌وه به ده‌ردی گرووپی گوله‌نی ببات. كه‌واته با ململانێكانمان له‌گه‌ڵ داگیركه‌ران نه‌ته‌وه‌یی بن، نه‌ك ئایدیۆلۆژی!\nهه‌ڵبژاردنى عێراق و چاره‌نووسى كه‌ركووك


بەڕێوەچوونی رێورەسمێک لەشاری ڤاسا بە بۆنەی 25مین ساڵوەگەڕی شەهیدکرانی دوکتۆر قاسملوو و هاوڕێیانی\nLocal\tWeb\tماڵپه‌ر هه‌واڵه‌کان چالاکی لاوان ژنان لینکی ماڵپه‌ڕه‌کان ڤیدیۆکان وێنه‌کان ئارشیف په‌یوه‌ندی Home چالاکی بەڕێوەچوونی رێورەسمێک لەشاری ڤاسا بە بۆنەی 25مین ساڵوەگەڕی شەهیدکرانی دوکتۆر قاسملوو و هاوڕێیانی\nبەڕێوەچوونی رێورەسمێک لەشاری ڤاسا بە بۆنەی 25مین ساڵوەگەڕی شەهیدکرانی دوکتۆر قاسملوو و هاوڕێیانی\tبەڕێوەچوونی رێورەسمێک لەشاری ڤاسا بە بۆنەی 25مین ساڵوەگەڕی شەهیدکرانی دوکتۆر قاسملوو و هاوڕێیانی\nلە رۆژی یەکشەممە بەرواری (١٣.٧.٢٠١٤ ) بەرامبەر بە (٢٢ ی پووشپەری ٢٧١٤ کوردی) مەراسمێک بە بوونەی ٢٥ مین سالوەگەری شەهید کرانی رێبەری مەزن مان کاک دکتور عەبدولرەحمان قاسملوو بە بەشداری ئەندامان و لایەنگرانی حیزب لە شاری ڤاسا بە رێوە چوو.\nسەرەتا خۆلەکێک بێدەنگ بۆ رێزگرتن و بیرهێنانەوەی یادی سەرجەم شەهیدانی گەل و نیشتمان راگیرا.\nپاشان لە لایەن بەرپرسی کۆمیتە "کەریم حەبیبی"یەوە بەخیر هاتنی میوانان و ئامادەبووان کرا. دواتر ژیاننامەی "دکتۆر قاسملوو" بە وێنە و دەنگی هاورێی تێکۆشەر ئەحمەد شێربەگی بلاوکرایەوە. و کورتە باسێک لە سەر خەبات و ژیانی سیاسی و کەسایەتی و شێوەی تەشکیلاتی و بەرێوەبەری و هەلسۆکەوتی بووێرانەی ریبەرمان دوکتۆر"قاسملوو" لە لایەن بەرپرسی کۆمیتەوە "کەریم حەبیب" وە پێشکەش کرا.\n"حەبیبی" لە باسەکەیدا، تیشکی خستبووە سەر ئەخلاقی سیاسی و دیمۆکرات بوونی ئەم رێبەرە مەزنە، باسی بواری سەربەخۆیی وبڕیاردان لەسەر مەسەلە گرینگەکانی حیزب و هەروەها دانانی بەرنامە و پلان بۆ دوارۆژی نەتەوەکەمان ، دکتور قاسملوو زۆر کەسایەتییەکی خۆشەویست بوو، لە لایەن کۆمەلانی خەلک و زانا و رۆناکبیر و سیاسەتوانانی بیانی و دیپلۆماتیکی زۆر خاوەن دەسەلات و کاریزماتیک بوو . کەسێکی شۆرشگێر و سیاسەتوان و پێشمەرگە و ریبەر و زانا و بیرمەند و بلیمەتێکی زەمان بوو .\nوە هەروەها لە بەسێکی تردا بەرپرسی کۆمیتە ئاماژەی بە لایەنێکیتری گرینگی رێبەرمان کرد کە بریتی بوو لە : پەیوەندییەکانی ریبەری گەورەمان دوکتۆر قاسملوو لە گەل وڵاتانی بیانی و کەسایەتییەکان، و رۆڵی ئەو رێبەرە مەزنە لە بە جیهانی کردنی پرسی کورد و بردنەدەرەوەی ناو رۆژەڤی دونیادا، و مەسەلە و مافەرەواکانی گەلی کورد وەک نەتەوە و ناساندنی کورد و کوردستان بە دۆنیای دەرەوە کە لە ریگای کاک دکتور قاسملوو وە بوو دونیا لە کورد و پرس گرینگەکانی ئەم نەتەوەیە ئاگادار بوو، بە زانایی و بلیمەتی ئەم کەسایەتیە بوو کە مەسەلەی کورد نێونەتەوەیی کرا و کراسێکی سیاسی و دیپلۆماسی لە بەر کرا . هومیشە لو خەباتدا بوو بۆ وەدیهاتنی مافە رەواکانی گەلی کورد تاکوو لەم ریگایەدا گیانی خۆی فیدای نەتەوەکەی کرد، و بوو بە سەمبۆلی خەبات و شۆرشگێری و چرای رێگای نەوەکانی تری کوردسان. لە کۆتایی دا بە سرودێک و شمشالی قالەمەرە مەراسیمەکە کۆتایی پێ هات\nحزیبی دێموکراتی کوردستانی ئێران / کۆمیتە ناوچەی ڤاسا


نه‌سروڵا: گه‌ر ئیسرائیل هێرشبكات؛ لوبنانییه‌كان به‌رگری له خۆیان ده‌كه‌ن\nپێش 2 هەفتە 85 جار خوێنراوەتەوە\nئه‌مینداری گشتی حزبوڵڵا لوبنان رایگه‌یاند ئه‌گه‌ر ئیسرائیل ده‌ستدرێژی بكاته‌سه‌ریان، ئه‌وا لوبنانییه‌كان به‌رگریی له خاكی خۆیان ده‌كه‌ن.\nحه‌سه‌ن نه‌سروڵڵا له گردبوونه‌وه‌یه‌كی عاشووردا له باشووری به‌یروت وتارێكی پێشكه‌ش كرد و وتی شكاندنی هێڵه‌كانی سوور، مانای ده‌ستبه‌ردابوون نییه له بڕیاره‌كانی ئه‌نجوومه‌نی ئاسایشی نێوده‌وڵه‌تیی كه ئیسرائیل رێزی بڕیاره‌كان ناگرێت.\nحه‌سه‌ن نه‌سروڵڵا وتیشی لوبنانییه‌كان دوایین هه‌واڵی ئیسرائیلیان پووچه‌ڵكرده‌وه بۆ گۆڕینی یاساكانی شه‌ڕ، هاوكات ناردنی دوو فڕۆكه‌ی بێفڕۆكه‌وانی بۆ سنووری باشووری لوبنان، ده‌ستدرێژییه‌كی گه‌وره‌یه بۆسه‌رمان.\nهه‌زارو 326 ئاواره‌ی دیكه‌ی سنووری پارێزگای نه‌ینه‌وا گه‌ڕاونه‌ته‌وه زێدی خۆیان\nپه‌رله‌مانی عێراق لیژنه‌یه‌كی له‌باره‌ی هه‌نارده‌كردنی نه‌وتی هه‌رێم پێكهێنا\nرۆحانی: بوونی هێزی بیانی لە کەنداو هەڕەشەو مەترسییە بۆ ناوچەکە\nبه‌راوردی نێوان هیز و بودجه‌ی سوپای ئێران و سعوودیه\nعێراق.. ده‌ستگیركردنی ئه‌نجامده‌ری ته‌قینه‌وه‌كه‌ی شاری كه‌ربه‌لا راگه‌یه‌ندرا\nئیسرائیل.. پێشبینی ده‌كرێت بنیامین ناته‌نیاهۆ به چه‌ندین تۆمه‌ت دادگایی بكرێت\nتوێژینه‌وه‌ك: هێشتا كاریگه‌ری چه‌كی ئه‌مریكا له‌سه‌ر كۆرپه‌كانی عێراق ماوه\nمیسر.. خۆپیشاندان ئه‌نجامدراو داوای ڕۆشتنی عه‌بدولفه‌تاح سیسی كرا


بەرپرسی زیندانی سنە، لەسەر کارەکەی دوورخرایەوە\n16:03 - 18 پووشپەڕ 2719\nئاژانسی کوردپا: بەرپرسی زیندانی ناوەندیی شاری سنە، لەسەر کارەکەی لابرا.\nبەپێی ڕاپۆرتی گەیشتوو بە ئاژانسی هەواڵدەریی کوردپا، بەرپرسی زیندانی ناوەندیی شاری سنە، لەسەر کارەکەی لابرا و جێگرەکەی بە ناوی \_"نادری\_"، وەکوو بەرپرسی ئەو زیندانە، دیاری کرا.\nسەرچاوەیەکی ئاگادار لە زیندانی سنە، وێڕای پشتڕاستکردنەوەی ئەم هەواڵە، بە ئاژانسی کوردپای ڕاگەیاند: \_"عەزیز حەیدەری، بە تاوانی ڕادەستنەکردنی ١٢٠ مۆبایلی ئایفۆن لە موڵکی گشتی و خاوەندارەکانی سنە (ئەمواڵی تەملیکی)، لەسەر کارەکەی دوورخرایەوە\_".\nئەو سەرچاوەیە هەروەها ئەوەشی خستەڕوو کە \_"عەزیز حەیدەری\_" تەواوی ئەو مۆبایلانەی لە بازاڕی ئازاددا فرۆشتووە.\n\_"عەزیز حەیدەری\_"، لە ئازار و ئەزیەتکردنی زیندانییان، بەتایبەت زیندانییانی سیاسیدا، ڕۆڵێکی بەرچاوی هەبووە.


کوردیپێدیا - 08-10-2020\n📅 08-10-2020 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nشەڤین ئالاجا هاوسەرۆکی شارەوانی قەرس رەوانەی زیندان کرا\n- شەڤین ئالاجا هاوسەرۆکی شارەوانی قەرس کە دەسەڵاتی فاشیستی دەوڵەتی تورک قەیومی لە پۆستەکەی جێگیر کرد، لەگەڵ 3 لە ئەندامانی هەدەپەهەدەپە دوای ئەوەی لە بەرواری 1ی تشرینی یەکەم دەستگیر کران، بڕیاری گرتنیان بۆ دەرکرا و رەوانەی زیندان کران.\n- گوتەبێژی وەزارەتی تەندروستیی حکومەتی هەرێمی کورستان رایگەیاند، لە ماوەی حەوت مانگدا 45 پزیشک و کارمەندی تەندروستی بە کۆرۆناکۆرۆنا گیانیان لەدەستداوە.\n- ئاماری نوێی مردن بە کۆرۆنا لە هەرێمی کوردستان، جارێکی دیکە گەیشتەوە ئاستی 31 مردن لە شەو و رۆژێکدا، بەمەش کۆی گشتیی کۆچکردووان بە کۆرۆنا گەیشتە 1937 کەس.\n- ئێوارەی ئەمڕۆ تەقە لە بەڕێوەبەری ئاسایشی دەروازەی سنووریی سەرزێڕێ لە سنووری شارۆچکەی ئامێدیئامێدی کرا و پێش گەیاندنی بە نەخۆشخانە، بەهۆی سەختی برینەکەیەوە گیانی لەدەستدا. بەڕێوەبەری ئاسایشی سەرزێڕێ ناوی غازی ساڵحغازی ساڵحە و تەمەنی 47 ساڵان بوو.\nلاهور شێخ جەنگی لەکاتی دانانی بەردی بناغەی یاریگایەکدا: غەدر لە سلێمانی کراوە\n- لاهور شێخ جەنگیلاهور شێخ جەنگی، هاوسەرۆکی یەکێتی، ئەمڕۆ لە کاتی دانانی بەردی بناغەی یاریگایەکی نێودەوڵەتیدا لە سلێمانیسلێمانی رایگەیاند، شارەکە غەدری لێکراوەو ئەمان بێ بەشداری حکومەت یاریگاکە پێشکەش بە خەڵکی سلێمانی دەکەن.\n- جەزای سەید مەجید، لێپرسراوی مەڵبەندی سلێمانی یەکێتی لەبەرامبەر هێرشەکانی پارتی بۆ سەر لاهور شێخ جەنگی، هاوسەرۆکی یەکێتی رایگەیاند، بە دەهۆڵ کوت و زورناژەنەکانتان هاوسەرۆکی یەکێتیی مەزنتر دەبێت. دەشڵیتئەو دەمڕوت و بێ شوناسانە، بێدەنگ و دەمکوت نەکەن مێژوی پڕ خیانەتی پارتەکەتان لە 1946وە لەژێربەڕەوە دەخەینە سەر بەڕە.\n- بە پەتای کۆرۆنا کوڕە پەرستارەکەی بیست رۆژ لەمەوبەر کۆچی دواییکرد و ئەمڕۆش، نووسەر و رۆژنامەنووس، عەزیز هەریری بە هەمان پەتا ماڵئاوایی لە ژیان کرد.\n- گروپی شەقام هۆشداری لە دۆخی ئەمنی و کۆمەڵایەتی کەرکوککەرکوک دا و رایگەیاند، ئێستا بازرگانیکردن بە ماددەی هۆشبەر گەیشتووەتە قوتابخانەکانی کچان لە شارەکە.\n- بەپێی زانیاریی سەرچاوە خۆجێیەکان، لە ئۆتۆمبێلێکی سەربازیی چەتەکانی تورکدا لە عەفرینعەفرین تەقینەوەیەک روویداوە. ئاماژە بەوە دەکرێت، لەو تەقینەوەیەدا 3 چەتە بریندار بوون.\n- ئەنجومەنی سوریای دیموکراتی گرووپە چەکدارەکانی هاوپەیمانی تورکیا بە بەرپرسیاری تەقینەوەکان دەزانن و رایدگەیەنن کەئەوان لەپشت ئەو تەقینەوانەن کە لەناوچە داگیرکراوەکانی ژێر دەسەڵاتیاندا روودەدەن و چەند رۆژێکیشە ژمارەیان زیادی کردووە.\n- تورکیا رایدەگەیێنێت، لە ئۆپەراسیۆنێکی میت و سوپای تورکیا لە باکووری عێراق بەرپرسێکی هێزی تایبەتی پارتی کرێکارانی کوردستان - پەکەکەپەکەکە بەناوی مەزڵووم د- ەمیر لە چالاکی خراوە.\n- ژمارەیەک فڕۆکەی جەنگیی تورکیا لە فڕۆکەخانەی غانجای نێودەوڵەتی ئازەربایجان دەبینرێن کە لەلایەن مانگە دەستکردەوەکانە وێنەیان گیراوە، ئەوەش ئەوە دەردەخات کە فڕۆکە جەنگییەکانی تورکیا بەشداری لەو جەنگەدا دەکەن کە لە ناگۆرنۆ کەرەباخ هەڵگیرساوە و لەدژی وڵاتی ئەرمینیا شەڕییان پێدەکات.\n- سەرۆکی سووریا رایدەگەیەنێت، هێزەکانی سووریای دیموکراتی (هەسەدەهەسەدە) و ئەمەریکا نەوتی سووریا دەدزن. هەڕەشەی ئەوەش دەکات تەواوی ناوچەکانی سووریا دەخەنەوە ژێر کۆنترۆڵی خۆیان.\n#هەدەپە | #کۆرۆنا | #ئامێدی | #غازی ساڵح | #لاهور شێخ جەنگی | #سلێمانی | #کەرکوک | #عەفرین | #پەکەکە | #هەسەدە |\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 08-10-2020\n 📡 ماڵپەڕ | 🏳 کوردیی ناوەڕاست | ماڵپەری رووداو - 08-10-2020\n 📡 ماڵپەڕ | 🏳 کوردیی ناوەڕاست | ماڵپەری پوک میدیا - 08-10-2020\n 📡 ماڵپەڕ | 🏳 کوردیی ناوەڕاست | ماڵپەری کوردستان 24 - 08-10-2020\n 📡 ماڵپەڕ | 🏳 کوردیی ناوەڕاست | ماڵپەری ئاوێنە - 08-10-2020\n1. 👁 پرسەنامەی مەسرور بارزانی بۆ کۆچی دوایی شێخ سالاری حەفید\n2. 👁 پرسەنامەی مەسرور بارزانی بۆ کۆچی دوایی عەزیز هەریری\n3. 👁 پژاک: ئازادیی گەلان و ڕێبەر ئاپۆ پێکەوە گرێدراون\n4. 👁 پەیامی مەسعود بارزانی لە یادی 32 ساڵەی کۆچی دوایی د. نورەدین زازا\n5. 👁 پەیامی مەسعود بارزانی لە یادی سی و دوو ساڵەی کۆچی دوایی د. نورەدین زازا\n6. 👁 راگەیەندراوی رێکخراوی مافی مرۆڤی هەنگاو بە بۆنەی پێنجەمین ساڵیادی دامەزراندنیەوە\n7. 👁 راگەیەندراوێک لە ئەنجومەنی ئاسایشی هەرێمی کوردستانەوە لە بارەی تیرۆرکردنی غازی ساڵح ئالیخان\n8. 👁 مەسرور بارزانی لایەنە پەیوەندیدارەکان رادەسپێرێت بۆ چارەسەرکردنی کێشەی کوالێتیی بەنزین\n9. 👁 ڕاگەیەندراوی ژمارە 223ی وەزارەتی تەندروستی سەبارەت بە ڤایرۆسی کۆرۆنا\n10. 👁 یەپەسە/یەپەسە-ژن: کاتی ئازادیی رێبەرایەتی و گەلەکەمانە\n1. 👁 وشککردنەوەی سەوزە و میوە لە ئامەد\n1. 👁 غازی ساڵح\n2. 👁 غازی ساڵح ئالیخان\n👌 ئەم بابەتە لەلایەن: (جوان عومەر ئەحمەد)ەوە لە: Oct 8 2020 10:54PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Oct 9 2020 8:31PM باشترکراوە\n📷 فایلی وێنە 1.0.1 50 KB Oct 8 2020 7:16PM هاوڕێ باخەوان\n| کاتی ئافراندنی لاپەڕە: 1.906 چرکە!


100خێزانان ڤه‌گه‌ریانا خۆ بۆ شنگال هه‌لوه‌شاندینه | Evro News\nسه‌ره‌كى ناڤخۆ 100خێزانان ڤه‌گه‌ریانا خۆ بۆ شنگال هه‌لوه‌شاندینه\n100خێزانان ڤه‌گه‌ریانا خۆ بۆ شنگال هه‌لوه‌شاندینه\nئه‌ڤرۆ، ئه‌میر ئه‌ترووشی:\nوه‌كیلێ میرێ ئێزدیان دیار كر گرۆپێن چه‌كدار خه‌لكێ مه یێ ئێزدی بۆ مه‌ره‌مێن خۆ ل شنگال بكار دئینن. مه نه‌ڤێت جاره‌كا دی شه‌ر دناڤ شنگالێدا دروست بیت بۆ ڤێ چه‌ندێ ژی پێدڤیه گرۆپێن چه‌كدار و نه‌شه‌رعی پێگیریێ رێكه‌فتنا دناڤبه‌را حكومه‌تا هه‌رێما كوردستانێ و عێراقێدا بكه‌ن بۆ ئاساییكرنا ره‌وشا شنگال و هه‌ر چ زوویه شنگال چۆل بكه‌ن.\nجه‌هوه‌ر عه‌لی به‌گ، وه‌كیلێ میرێ ئێزدیان بۆ كارۆبارێن په‌یوه‌ندییان بۆ ئه‌ڤرۆ راگه‌هاند: “ئه‌و جینوسایدا سالا 2014ێ ب سه‌رێ خه‌لكێ شنگال هاتی نه‌یا كێمه. هێشتا برینێن ئێزدیان ساخ نه‌بوویه. هنده‌ك گرۆپێن چه‌كدار و نه‌شه‌رعی یێ خۆ دناڤ شنگال دا ئاسایی دكه‌ن هه‌موو هه‌ولده‌ن شه‌ری ل شنگال بكه‌ن بۆ ڤێ مه‌به‌ستێ ژی گه‌نجێن ئێزدیان بكاردئینن له‌ورا ئه‌م هێڤدارین خه‌لكێ مه هوشیار بیت ژ پلانێن مه‌ترسیدار یێن خوین رژتنێ دناڤ شنگال دا”.\nئاشكه‌را كر: “هه‌ر شه‌ره‌كی ل شنگال رووبده‌ت دێ بیته ئه‌گه‌ر جاره‌كا دی مالوێرانی ب سه‌رێ خه‌لكێ مه بهێت له‌ورا ئه‌م هێڤدارین گرۆپێن چه‌كدار ونه‌شه‌رعی زوو شنگال چۆل بكه‌ن”.\nگۆتژی: “شانده‌یێن بلند یێ حكومه‌تا عێراقێ بۆ دووڤچوونا ره‌وشا شنگال قه‌ستا ناڤ سه‌نته‌رێ شنگال دكه‌ن، لێ ئه‌م دخوازین پشته‌ڤانی و هه‌ڤكاریا گرۆپێن چه‌كدار ل شنگال نه‌هێته كرن داكو ئالۆزی ل شنگال ب دووماهی بهێن”.\nرێڤه‌به‌رێ كوچ و كوچبه‌رێن عێراقی ل پارێزگه‌ها دهۆكێ ژی ئاشكه‌را كر ب رێژا 95% ڤه‌گه‌ریانا ئاواران بۆ شنگال كێم بوویه و نۆكه 100 خێزانان ژبه‌ر ئالوزیێن ڤه‌گه‌ریانا خۆ بۆ شنگال هه‌لوه‌شاندن.\nئه‌سكه‌نده‌ر محه‌مه‌د ئه‌مین، رێڤه‌به‌رێ كوچ و كوچبه‌رێن عێراقی ل پارێزگه‌ها دهۆكێ بۆ ئه‌ڤرۆ ئاشكه‌را كر: “نۆكه ڤه‌گه‌ریانا ئاواران بۆ شنگال گه‌له‌ك كێم بوویه، خه‌لك ژبه‌ر ئالوزیێن دناڤ شنگالدا و خرابیا ره‌وشا شنگال نه‌شێن ڤه‌گه‌رن. ئه‌و گه‌فێن ڤێ دووماهیێ یێن په‌كه‌كێ كرین دبێژت ئه‌م شنگال چۆل ناكه‌ین گه‌له‌ك كارتێكرن ل سه‌ر ڤه‌گه‌ریانا ئاواران بۆ شنگال كریه ، هه‌تا 100 خێزانان حه‌ز دكرن ڤه‌گه‌رنه سه‌ر جهێن خۆ ل شنگال لێ نۆكه ئه‌ڤه هژمارا ئاواران جاره‌كا دی ڤه‌گه‌ریانا خۆ بۆ شنگال په‌شیمان بووینه، نه‌شیان بچنه شنگال”.\nئاشكه‌را كر: خه‌لكێ شنگال ژبه‌ر نه‌بوونا ته‌ناهیێ و گیرۆبوونا بجهئینانا رێكه‌فتنا دناڤبه‌را حكومه‌تا هه‌رێما كوردستانێ و عێراقی دا نه‌شێن ڤه‌گه‌رن چونكو ئاوارێن شنگال چاڤه‌رێیا بجه ئێنانا رێكه‌فتنا شنگال دكه‌ن له‌ورا نۆكه ڤه‌گه‌ریانا ئاواران ب رێژا 95% بۆ شنگال كێم بوویه.\nئه‌وژی خۆیا كر كو: “هه‌كه رێكه‌فتنا شنگال بجههات، دێ ته‌ناهی ل شنگال په‌یدابیت، دێ ئاڤه‌دانی و خزمه‌تگوزاری بۆ وه‌لاتیان ناڤ شنگال دا هێنه دابینكرن، له‌ورا ئاوارێن شنگال هیڤیا بجهئینانا رێكه‌فتنا شنگالێ نه دا كو بشێن ڤه‌گه‌رن”.\nحه‌سه‌ن مچی، به‌رپرسێ لیژنا پارتی ل قه‌زا شنگال دیار كر:”مه‌ره‌ما په‌كه‌كێ و هه‌موو گرۆپێن ب سه‌ر ڤه یێن ناڤ شنگال دا ب تنێ ئه‌وه پارتی دیموكراتی كوردستان نه زڤرته شنگال، ب راستی ژی هه‌كه پارتی نه‌چیته شنگال ته‌ناهی ل شنگال په‌یدانابیت، ئاوارێن شنگال ژی نه‌شێن ڤه‌گه‌رن.\nگۆت ژی:” هه‌ر كاره‌كێ خراب بیت گرۆپێن چه‌كدار بۆ مانا خۆ ناڤ شنگال دا ئه‌نجام ده‌ن چونكو وان نه‌ڤێت ته‌ناهی ل شنگال په‌یدابیت، له‌ورا ژی دژاتیا رێكه‌فتنا شنگال دكه‌ن بووینه به‌لا بۆ خه‌لكێ شنگال”.


نرخی نه‌وت به‌رزبویەوە – لڤین پرێس\nنرخی نه‌وت به‌رزبویەوە\nئاژانسی ڕۆیتەرز ئاشکرای کرد، ئه‌مڕۆ ( هه‌ینی، ٩ی تەمموزی ٢٠٢١ ) له‌بازاڕه‌كانی جیهاندا، نرخی نه‌وتی خاو به‌رزبونه‌وه‌ی به‌خۆوه بینی و به‌رێژه‌ی ( ١.٥٠٪ ) به‌رزبوه‌وه و نرخی هه‌ر به‌رمیلێك ننه‌وتی برێنت گه‌یشته ( ٧٥.٦٢ )دۆلار، نه‌وتی ته‌كساسی ئه‌مریكاش بۆ ٧٤.٦٢ دۆلار به‌رزبوه‌وه.\nهه‌فته‌ی رابردو رێكخراوی ئۆپێك پڵه‌س هه‌وڵیدا بڕیارێك له‌باره‌ی زیادكردنی بڕی به‌رهه‌م بۆ قه‌ره‌بوكردنه‌وه‌ی داخوازی زۆری جیهانی دوای ئاسایبونه‌وه‌ی به‌شێكی كه‌رتی ئابوری بدات، به‌ڵام كۆبونه‌وه‌كه نه‌گه‌یشته هیچ ئه‌نجامێك و دواخرا، ئه‌وه‌ش كاریگه‌ریی له‌سه‌ر نرخی نه‌وت هه‌بو.\nجێگەی ئاماژە پێدانە بەهۆی ئەنجام نەدانی کۆبوونەوەکەی ڕێکخراوی ئۆپیک پڵەس نرخی نه‌وت له‌بازاڕه‌كانی جیهان، به‌رزبونه‌وه و دابه‌زینی به‌رچاوی به‌خۆوه بینی به‌جۆرێك نرخی به‌رمیلێك گه‌یشته سه‌روی ٧٧ دۆلار و پاشانیش به چه‌ند رۆژێك بۆ ٧٣.٢٤ دۆلار دابه‌زیه‌وه، پسپۆڕانی ئه‌و بواره‌ش، هۆكاره‌كه‌ی بۆ نادڵنیایی بڕیاره‌كانی ئۆپێك ده‌گه‌ڕێننه‌وه كه ئایا بڕیاری زیادكردنی به‌رهه‌مهێنانی نه‌وت و هه‌نارده‌كردنی ده‌كه‌ن بۆ مانگی ( ئاب )ی ئه‌مساڵ جێبه‌جێده‌كرێت یاخود نا.


بێریتان لە نەتەوەی تورکە و لە چیاکان گەریلایە | ROJnews\nبێریتان لە نەتەوەی تورکە و لە چیاکان گەریلایە\nیەكشەممە, 10 فبر 2019 - 13:57\nبێریتان بە نەتەوە تورکە و چوار ساڵە گەریلایە و دەڵێت، لە دژی سیستمی دەوڵەتی تورک کە دەستدرێژیی بووە بۆ سەر ژنان بووە بە گەریلا، دەشڵێت: ڕژێمی ئێرانیش بە هەمان شێوەیە، بۆیە بانگی بەشداربوون لە ژنان دەکەم.\nبێریتان ئامارا، کە گەریلایەکی بە نەتەوە تورکە، ئێستا لە چیاکانی ڕۆژهەڵاتی کوردستان لەدژی ئەو زیهنییەتە ڕەگزپەرەستی و ستەمکاررییەی ڕژێمی ئێران کە لەسەر گەلان و ژنان بەڕیوەیدەبات تێدەکۆشێت، بێریتان تایبەت بۆ ڕۆژنیوز دەدوێت.\nبێریتان لە ناو گەریلاکاندا دڵخۆشە، بێریتان ئێستا نە لە باکوری کوردستان و نە تورکیا، لە چیاکانی ڕۆژهەڵات لەناو گەریلاکانی کوردستاندا جێی گرتووە، ئێمەش پرسیاری هۆکاری ئەوەمان لێکرد، بێریتانیش کە لە ماوەیەکی کورتدا زمانی کوردی فێربووە هەوڵێدا بە کوردی وەڵامی ئەو پرسیارەمان بداتەوە.\nبێریتان وەها باسی بەشداربوونی خۆی دەکات: ئەو ژیانەی کە سیستم دروستی کردووە گەیشتووەتە ئاستێک کە تەحەمول ناکرێت، سووکایەتی و دەستدرێژی گەیشتووەتە بەرزترین ئاستەکان، ڕازی نەبووم بەو ژیانە، دەستم کرد بە گەڕان بۆ ژیانێکی نوێ، بەڵام بەهۆی ئەوەی رێگا و ڕێبازی تێکۆشانم نەدەزانی و لەو شوێنەی کە من دەژیام ڕێکخستن نەبوو، نەمتوانی وەکوو پێویست تێکۆشان بکەم، لێگەڕینەکانم بووە هۆی ئەوەی ساڵی ٢٠١٥ بەشداری فەلسەفەی ئاپۆیی ببم و بێمە چیاکان و لەوێ باشتر ئەو هزر و فەلسەفەیە بناسم، هەرچی فەلسەفەی ڕێبەرایەتیم زیاتر دەناسی، زیاتر حەزم لە ژیان دەکرد.\nبێریتان لەسەر ئەوەی بۆ ئەو ناوەی بۆ خۆی هەڵبژاردووە، دەڵێت: کاتێک بەشداربووم لەسەر هەموو ئەو ژنانەی پێشەنگایەتی تێکۆشانیان کردووە لێکۆڵینم کرد، لەناو هەموویان زیاتر ژیانی بێریتان سەرنجی ڕاکێشام، بۆ ئەوەی شایستە ئەو ناوەبم بە هەموو هێزی خۆمەوە هەوڵدان دەکەم، چونکە هڤاڵ بێریتان بۆ گەلەکەی و ئازادی ژنان بە گیانێکی فیداییانە بەرخۆدانی کرد.\nدوای ئەوەی بێریتان بەشدار دەبێت هەندێک گۆڕانکاری لە کەسایەتی-دا دروست دەبێت، کە خۆی وەها باسی دەکات: سیستم تاکپەرەستی فێری مرۆڤەکان دەکات، هەروەها هەندێک یاری لەسەر ژنان و گەنجان بەڕیوە دەبات، کە کاریگەری لەسەر منیش دانا، بەڵام لە ژیانی ڕێبەر ئاپۆ-دا شوێنێک بۆ تاکپەرەستی نییە، بە پێچەوانە ژیانی کۆمیناڵ و بە ئیرادە بە بنەما دەگرێت، فەلسەفەی ژنی ئازاد پێشدەخات، سیستم زۆر بە خراپی باسی ئاپۆی دەکرد، بۆ ئەوەی من بەرەو لای خۆیان ڕاکێشن هەرجۆرە درۆیەکیان سەبارەت بە ڕێبەرایەتی دەوت، بەڵام کاتێک هاتمە ئێرە بینیم شتەکان پێچەوانەی ئەوەیە ئەوان باسیان کردووە، هەر مرۆڤێکی هۆمانیست کە دەیەوێت بۆ ئازادی تێکۆشان بکات، دەتوانێت بەشداری ئەم فەلسەفەیە ببێت، فەلسەفەی سەرۆکایەتی هەموو گەلان لە ئامێز دەگرێت.\nبێریتان ئامارا وەها باسی خۆشەویستی خۆی بۆ چیاکانی ڕۆژهەڵاتی کوردستان دەکات: ویستم گەریلایەتی لە چیاکانی ڕۆژهەڵاتی کوردستان بکەم، هێزەکانی پاراستنی ژنانی ڕۆژهەڵات سەرنجی ڕاکێشام، جێگرتن لەناو هێزەکانی پاراستنی ژنان- هەپەژە، هەستێکی لە من دروست کرد کە وەسف ناکرێت، ئەو چیایانەم خۆشدەویست، پەیوەندییەکی تایبەتم لەگەڵ گەلی ڕۆژهەڵات پێشکەوت، بۆیە ویستم لە نزیکەوە بیانناسم، پێش بەشداربوونم زۆر باسی زۆڵمی رژێمی ئێرانم لەسەر ژنان بیستبوو، هیچ کات ئەوم پێ قبوڵ نەبوو، بۆیە کاتێک بەشدار بووم، ڕێگای هەرەباشم لە دژی رژێمی ئێراندا لەناو ڕێزەکان هەپەژە دۆزییەوە، دەوڵەتی تورک و ڕژێمی ئێران بۆ من جیاوازییەکیان نییە، هەردوو دەوڵەت لەدژی ژنان کوشتن و توندوتیژیی بەڕێوەدەبەن، ئیرادەیان قبوڵ ناکات، زوڵم و فشار لەسەریان بەڕیوە دەبات، خۆم زۆر بە بەختەوەر دەزانم کە لەدژی ئەو ڕژێمە تێکۆشان دەکەم، تێکۆشان بۆ ئازادی ژنان هەستێکی زۆر خۆشە، ڕژێمی ئێران دەستێوەردانی چونیەتی پووشینی جلوبەرگ و تەنانەت قسەکردن و هەڵسوکەوتی ژنان دەکات، ژنان ئەگەر پێچەوانەی ئەو پێوانانە بجوڵێنەوە ڕووبەڕووی زۆڵم و فشارێکی سەخت دەبنەوە، پێویستە هەر ژنێک لە بەرامبەر ئەمانە بێدەنگ نەبێت.\nبێریتان ئامارا لە کۆتایی قسەکانیدا بانگەوازی لە ژنانی ڕۆژهەڵاتی کوردستان دەکات، کە بەشداری فەلسەفەی عەبدوڵا ئۆجالان ڕێبەری پەکەکە ببن و وتیشی: ناسینی ڕێبەرایەتی بۆ من بوو بە ژیانێکی نوێ، ئێستا فشارێکی زۆر لەسەر ڕێبەرایەتیمان هەیە، هەرچەند بۆ ئەو بابەتە چالاکی بەڕێوە دەبرێت، بەڵام بۆ شکاندنی گۆشەگیری پێویستە بەشداری لەناو ڕێزەکانی گەریلا زیاتر بێت، بۆیە بانگەوازی لە هەموو ژنانی ڕۆژهەڵاتی کوردستان دەکەم بەشدارببن، منیش وەک گەریلایەکی هەپەژە- یەرەکە، بە هەموو هێزمەوە بۆ ئازادیی تێدەکۆشم، ئامانجێکم ئەوەیە ڕێبەرایەتی لە زیندان ئازاد بێت.


ویکیپیدیا:فێرکاری (لەیادت بێ) - ویکیپیدیا، ئینسایکڵۆپیدیای ئازاد\nلێرە چەن شت دەخوێنیتەوە کە کاتی گۆڕانکاری لە ویکیپیدیا دەبێ لەیادت بێت.\n١ ڕێبازەکانی دەستکاری\n١.١ بایەخی بابەت\n١.٢ ڕوانگەی بێلایەنانە\n١.٣ ناردنەوە بۆ سەرچاوەکان\n١.٤ مافی بڵاوکردنەوە\n٤ گۆڕانی ناوی وتارەکان\nویکیپیدیا زانستنامەیەکە کە ڕێگە دراوە دەستکاری بکەیت. وتارەکان دەبێ زانیاریی زانستنامەیی لەخۆبگرن سەبارەت بە بابەتی جێ بایەخ. ئەگەرچی جێ بایەخ بوونی بابەتەکان ڕێککەوتنی تەواو نییە لەسەری لە نێو بەکارھێنەراندا، بەڵام زۆر کەمن ئەوانەی پێیان وایە دەبێ ژیاننامەی ھەموو مرۆڤێکی سەر گۆی زەوی لە ویکیپیدیا ھەبێت، یا ھەموو وتاری تایبەت بە ھەموو کۆمپانیاکانی وا شتێک بەرھەم دێنن یا ھەموو شەقامەکانی ھەموو شارەکان. بەھەرحاڵ ویکیپیدیا چەند پڕۆژەی خوشکی ھەیە کە لەوانەیە ناوەڕۆکە غەیری زانستنامەییەکان لەخۆبگرن.\nئەو وتارانەی کە تێیدا شیکردنەوەی وشەیەک یان ڕستەیەک دەکرێت، ھەروەک ئەوەی لە فەرھەنگۆک دەیبینین و ناوەڕۆکی زانستنامەیی نییە، دەبێ لە پڕۆژەی ویکیفەرھەنگ زیادبکرێت.\nدەق لە سەرچاوەی سەرەکییەوە، وەک ماڵپەڕێک کە بە گشتی کتێبێکی بڵاوکردووەتەوە، بۆ بەردەستخستنی زیاتری، دەتوانی لە پڕۆژەخوشکی دیکەدا بە ناوی ویکیسەرچاوە بڵاوی بکەیتەوە. خانەخوێی ویکیپیدیا دامەزراوەی ویکیمیدیایە کە چەند پرۆژەی تریش بەڕێوە دەبات:\nبۆ دیتنی لیستی تەواوی پڕۆژە پەیوەندیدارەکان چاو بکە لە لیستی پڕۆژەکانی ویکیمیدیا.\nیەکێک لە رێبازەکانی دەستکاری لە ویکیپیدیا، «ڕێبازەکانی ڕوانگەی بێلایەنانە». ئەم ڕێبازە دەڵێت ئێمە ھەموو ڕوانگەکان سەبارەت بە بابەتێک وەردەگرین. لە جێگەی ئەوەی بە ئاسانی تەنھا بۆچوونێک دابنەین، ھەوڵ دەدەین ھەموو بۆچوون و ڕوانگە جیاوازەکان سەبارەت بە بابەتەکە لەپاڵ یەکەوە بنووسین بێ ئەوەی ھەڵسەنگاندنی ڕاستی ھیچ یەک بکەین. ئامانجی ئێمە گەیاندنی زانیارییەکانە، نەک ھاندان بۆ قەبووڵکردنیان. ئەم رێبازە بەو مانا نییە کە وتارەکان ھەموو فاکت و ڕاستیین، لەبەر ئەوەی لە ھەر مشتومڕێک ھەر لایەک دڵنیا کە ئەوەی خۆی دەیڵێ ڕاستییە.\nئەگەر دەتەوێ ھەستی بە نووسین و ئامادەکردنی وتارێکی ئایینی یان سیاسی، باشتر وایە لەپێشدا، وتاری تایبەت بە ڕێبازەکانی ڕوانگەی بێلایەنانە بخوێنیتەوە. ھەڵبەت خوێندنەوەی ئەوە بەر لە نووسینی ھەرجۆرە وتارێک پێشنیار دەکرێ، بەڵام کاتی نووسینی ھێندێ لە بابەتەکان (وەک سیاسەت و ئایین) ئەگەر وریا نەبیت، بەخێرایی تووشی کێشە دەبیت.\nناردنەوە بۆ سەرچاوەکان\nئەمە بۆ ویکیپیدیا پێویستە کە ھەرکات شتێک دەنووسیت یە زیادی دەکەیتە سەر وتارێک، لە بەشی «سەرچاوەکان» سەرچاوەی وەرگرتنی ئەو زانیارییە بنووسیت. ئەگەر ئەگەری ئەوە ھەیە کە ماڵپەڕێک زانیارییەکی لەخۆ گرتووە کە لەوانەیە بۆ خوێنەر بەسوودبێت، ئەوە دەبێ بەستەری ئەو شوێنە لە بەشی «بەستەرە دەرەکییەکان» زیاد بکەیت؛ ھەڵبەت تەنھا کاتێ دەبێ ئەو کارە بکەیت کە ئەو بەستەرە وەک سەرچاوە لە نووسینی وتارەکەدا بەکار نەھاتبێت. زیادکردنی بەستەری سەرچاوەی یارمەتی خوێنەردەدات بۆ بڕواکردنی بە نووسراوەکانی وتارەکە و ھانی دەدەا بۆ بەکارھێنانی ویکیپیدیا.\nبۆ زانیاریی زیاتر، چاوبکە لە ناردنەوە بۆ سەرچاوەکان\nھیچکات ھیچشتێک بێ وەرگرتنی بەڵێنی بەکارھێنان لە ویکیپیدیا بڵاو مەکەنەوە. کاتێ زانیارییەک زیاددەکەیتە سەر وتارێک، ھەوڵ بدە لە زاری خۆتەوە و بە وشەی خۆت نووسرابێت، نەک ڕاست لە سەرچاوە کۆپی-کراو. لە یادت بێ کە ھەرشتێک لە سەر ئینتەرنەت بڵاودەبێتەوە، مافی بڵاوکردنەوەی پارێزراوە مەگەر خاوەنەکەی پێچەوانەکەی وتبێت.\nبۆ زانیاریی زیاتر، چاوبکە لە مافە پارێزراوەکان\nویکیپیدیا ھانی ھەموان دەدا بۆ ڕێکخستنی کەش و ھەوایەکی دۆستانە و ئازاد. ھەڵبەت دیارە لە ھەموو کات و لەسەر ھەمووشت، ڕێککەتن ساز نابێت لە نێوان ھەمواندا، جاری وایە باسەکان درێژ دەبێتەوە و مشتومڕ دەکرێ؛ بەڵام زۆر گرینگە کە لەیادت بێت کە لەم کۆمەڵگادا وەک مرۆڤێک بە شارستانیەتی ھەڵسوکەوت بکەیت.\nگرینگترین خاڵ ئەوەیە کە ھەوڵەکانی بەکارھێنەرانی دیکە بە چاکە بەرچاو بگری. نابێ کاتێ یەکێک دەستکاری وتاری نووسراوی تۆ دەکات، یەکەم دیمەن وا بزانی کە دەیھەوێ تۆ بڕەنجێنێ؛ یا کاتێ دەستکارییکەی تۆ پووچەڵ دەکاتەوە، کە چاوت پێیکەوت، بە خێرایی، بێ بیرکردنەوە، ھەوڵی تۆڵەکردنەوە بدەیت... نەختێک دڵت فراوان بێت، بە وردی بڕوانە گۆرانکارییەکان، ئەگەر ھەر دیسان لە ھۆکارەکەی تێنەگەیشتی لە پەڕەی لێدوانی وتارەکەدا، یە لە پەڕەی لێدوانی ئەو بەکارھێنەرەدا، بە شێوەکی ڕێک و پێک و ھێمنانە داوای لێبکە ھۆکاری ئەو گۆرانکارییەت بۆ شی بکاتەوە.\nدانانی وتاری نوێ\nھەرکات ھەوڵی دانانی وتاری نوێت دا لە ویکیپیدیا، لەیادت بێت کە بابەتەکەی بایەخدار بێت. لایەنگرانە نەبێت و سەرچاوەکانی بۆ بنووسیت، تاکوو جێگەی متمانە بێت. بۆ دانانی وتاری نوێ دەبێ خۆت ناونووس کردبێت.\nبۆ زانیاریی زیاتر و ڕینوێنی چاوبکە لە چۆنییەتی نووسینی یەکەم وتار\nگۆڕانی ناوی وتارەکان\nئەگەر وتارێکت دی کە پێتوایە ناوەکەی ھەڵە نووسراوە، دەبێ ناوەکەی بگۆڕێت. بۆ ئەو کارە نابێ ناوەڕۆکی کۆپی بکەی و لە وتاری نوێ دایبنەی! لەبەر ئەوەی بەو کارە مێژووی نووسینی وتارەکە ناتەواو دەکات. دەبێ لە سەرووی وتارەکە دوگمەی «گواستنەوە» لێبدەیت و گواستنەوەی وتارەکە بکەیت بۆ ناوی نوێ. بۆ گواستنەوەی وتارەکان دەبێ خۆت ناونووس کردبێت. ئەگەر یەکەم جارە ھەوڵی گواستنەوە دەدەی، ئاگادارییەکانی کاتی گواستنەوە بە وردی بخوێنەوە.\nبۆ زانیاریی زیاتر و ڕینوێنی چاوبکە لە چۆنییەتی گواستنەوەی وتار\nدرێژەی فێرکاری بە: ناونووس کردن ←\nوەرگیراو لە «https://ckb.wikipedia.org/w/index.php?title=ویکیپیدیا:فێرکاری_(لەیادت_بێ)&oldid=701488»\nدواجار لە ١١:٤٥ی ١٥ی تەممووزی ٢٠٢٠ دەستکاری کراوە


پارتی و یەکێتى گۆڕان و کۆمەڵ وەک کارتی فشار بەرامبەر یەکتر بەکاردەهێنن\nدانوستانە حیزبییەكانی ئێستای لایەنەکان لە هەرێم لەژێر ناوی پێكهێنانی كابینەی نوێی حکومەتدا بەڕێوەدەچن، كەچی دوو حیزبی باڵادەست كۆنتڕۆڵی ڕێگاكانی گەشتن بەم حكومەتەیان كردووە.\nئەو هێزانەشی خوازیاری بەشدارین لەم كابینەیە و شەریكایەتی پارتی و یەكێتییان قبوڵە، كە تا ئێستا گۆڕان و كۆمەڵ دیارترینیانن، هەریەك لە ڕێگەی یەكێك لەو دوو جەمسەرەوە دەیانەوێت بچنە ناو ئەنجومەنی وەزیران، ئەمەش زیاتر مۆركی برا گەورەیی و دەمڕاستیی بەسەریدا زاڵە تا شەراكەوت و بەركەوتەی هەڵبژاردنەكان.\nشاندی باڵای گۆڕان، كە دراوسێ و هاوپەیمانی پێشووی یەكێتین، بۆ بەشداریی حكومەت كەناڵی پەیوەندییان لەگەڵ پارتیدا كردووەتەوە، كە لە ئێستادا خۆی كردووە بە خاوەن ماڵ و ئەو دیاریدەكات مەرجەكانی بەشداریی چین.\nبەپێی ڕاگەیەندراوەكانی بەپرسانی پارتی لەگەڵ گۆڕان لە قۆناغى کۆتایی ڕێككەوتن و تەنانەت ڕاگەیاندنیشیاندان، كەچی قسەكەرەكانی ئەم بزوتنەوەیە دەڵێن هێشتا بڕیاری یەكلاییمان نەداوە بۆ بەشداری، ئەمە لەكاتێكدا ناوی كاندیدانی ئەو پۆستانەشی بۆیان دانراوە لە ژوور و بازنە سیاسییەكانەوە دزەیكردووە بۆ میدیا و بنكە جەماوەرییەكان، هەندێ لە ئەندامانی ئەو شاندەی گۆڕانیش كە چوونە پیرمام، نەیان شاردەوە كە لە دابەشكردنی پۆستەكاندا هەنگاوی زۆریان بڕیوە.\nبەرامبەر جەمسەری پارتی، گۆڕان لە هەولێر، یەكێتی لە سلێمانی لە هەوڵی پەلكێشی كۆمەڵی ئیسلامیدایە بەرەو بەرەی خۆی، خاڵی هاوبەشی هەردوولاش باشكردنی زەمینەی بەشداریكردنیانە لە حكومەت و بەهێزكردنی كارتەكانیانە لە پاش ئەوەی پارتی هەندێ مەرجی بۆ ئەو مەبەستە دانا و، پەیوەندیكردنیشی بە كۆمەڵ دواخست بۆ كاتێكی درەنگ.\nبەپێی لێدوانی بەرپرسانی كۆمەڵ، نزیكبوونەوەیان لە یەكێتی لەسەر پێشنیاری ئەوانە و مەبەست لێی باشكردنی پەیوەندییە دوو قۆڵییەكانە، تا ئاستی ئیمزاكردنی ڕێككەوتن، لەكاتێكدا پێشتر كۆمەڵی ئیسلامی لەگەڵ گۆڕاندا هاوتەریب بوو.\nجیاواز لەم دوو بەرەیە، هەندێک هێزی تر، کە نزیکبوون لە پارتی لە ڕابردوو، وەك یەكگرتوو و شیوعی، لە ئێستادا خۆیان وەك ئۆپۆزسیۆن نمایشدەكەن. ئەم هێزانە دەستەواژەیەکی تازەیان هێناوەتە ناو کایە سیاسییەکە کە ئەویش "ئۆپۆزسیۆنی ئیجابی''یە.\nجگە لەوەش، یەكگرتوو لە حكومەتی خۆجێی دهۆك لەگەڵ پارتیدا شەریكە و دەیان پۆستی دیاری شارەکەیان بە دەستەوەیە کە کاتی خۆی لە بەرامبەر هەڵوێستیان لە یاسای سەرۆکایەتیی وەریانگرت و، لە سلێمانیش یەکگرتوو بەشدارە لە دەسەلاتی خۆجێی لەگەڵ یەکێتی و چەندین پۆستی حکومەتی پێدراوە، ئەم حاڵەتەش بۆ زۆرێك لە حزبەكانی تری چەشنی سۆسیالیست و شیوعی هەمان شتە.\nئەوەی تا ئێستا هەموو چەشنە بەشدارییەكی سیاسیی لەگەڵ پارتی و یەكێتی ڕەتدەكاتەوە و ئامادە نییە هیچ دانیشتن و گفتوگۆیەک لەگەڵ دوو پارتی دەسەڵاتدار بکات و بەشێک نییە لەم جەمسەرگیریی و گفتوگۆی وەرگرتنی پۆست و وەزارەت، نەوەی نوێیە کە وەک هێزێکی ئۆپۆزسیۆنی ڕاستەقینە، هەم لە گوتار و هەم لە واقیع و مامەڵە خۆی دەردەخات.\nبەپێی ڕاگەیەندراوەكانی ئەم جوڵانەوە نوێیەی، كە یەكەمجارە بەشداریی پەرلەمان دەكات، بەهۆی بڕوانەبوون بە چاكسازیینەکردن لەسایەی سیستمێكی گەندەڵ و داتەپیوی دەستنێژی پارتی و یەكێتیدا، هەموو جۆرە بەشدارییەكی سیاسی لەگەڵ ئەم دوو حیزبە، لەپێش هەموویانەوە كابینەی وەزارییەکە، ڕەتدەكاتەوە؛ هەر لەبەر ئەم هۆكارەش لە هیچیەك لەو دانوستانانەدا بەشدارنییە كە ئێستا بۆ ئەو مەبەستە بەڕێوەدەچێت.


سۆران عومەر: تەنھا لەناو دیوانی وەزارەتی ناوخۆ ١٦٥ فەرمانبەر موچە وەردەگرن و دەوام ناکەن\nسۆران عومەر، پەرلەمانتاری كۆمەڵی ئیسلامی لەپەرلەمانی كوردستان ئاشكرایدەكات كە تەنها لەناو دیوانی وەزارەتی ناوخۆ 165 فەرمانبەر بونیان هەیە كە دەوام ناكەن و موچە وەردەگرن و هەروەها لە پارێزگاكان و ئیدارەكانی هەرێم چەندین پارێزگارو قائیمقام و بەڕێوەبەری ناحیە هەن "معوم"ن واتە پۆستیان هەیە بەڵام شوێنی دەوام كردنیان نییە. ئەو پەرلەمانتارە داوای چارەسەركردن بۆ "معوم" دەكات.\nئاوێنە: سۆران عومەر، ئەمڕۆ یەكشەممە 18/08/2019 لە نوسراوێكدا كە ئاڕاستەی دەستەی سەرۆكایەتی پەرلەمانی كوردستانی كردوە رایگەیاندوە كە بەپێی نوسراوێكی وەزارەتی ناوخۆ، لەدیوانی وەزارەتی ناوخۆ 165 فەرمانبەر بونیان هەیە بەڵام دەوام ناكەن.\nسۆران عومەر وتویەتی"ئەمە كارێكی نایاساییە فەرمانبەر دەوام نەكات و موچە وەربگرێت پێویستە بەپێی یاسا مامەڵەیان لەگەڵ بكرێت."\nئەو پەرلەمانتارەی كۆمەڵ لە بەشێكی دیكەی نوسراوەكەیدا، رایگەیاندوە كە بەپێی هەمان نوسراو، لە وەزارەتی ناوخۆ لە پارێزگاكانی سلێمانی، هەولێر، دهۆك، ئیدارەی راپەڕین و گەرمیان چەندین جێگری پارێزگارو قائیمقام و بەڕێوەبەری ناحیەن هەن كە "معوم"ن واتە پۆستیان هەیە بەڵام شوێنی دەوامكردنیان نییەو هیچ ئەركێك بەجێناهێنن.\nسۆران عومەر پێشنیاری كردوە كە ئەو كەسانە لە پۆستی نوێی بەڕێوەبەری گشتی و قائیمقام و بەڕێوەبەری ناحیە دابنرێن و كەسی نوێی بێ پێشینەو ئەزمون لەم كابینە نوێیەدا دانەنرێت كە بارگرنی دارایی دروست دەكات و وتوشیەتی"هەر یەكێك لەو خاوەن پۆستە 'معوم'انە ئۆتۆمبێل و پاسەوان و موچەیان هەیە ناكرێت بێ رۆڵ بن."\nسۆران عومەر لە كۆتاییدا داوای لەسەرۆكایەتی پەرلەمان كردوە نوسراوەكەی ئاڕاستەی سەرۆكایەتی ئەنجومەنی وەزیران بكەن بەمەبەستی بەدواداچون و چارەسەر.


:: KDPMR :: - بۆ.. چۆن.. كەی؟\nپرسیارگەلێك بۆ دوو جۆر لە وڵاتە هاوسێكانمانەوە، هاوسێیەك هەر بە سنوورەكەی جارانیەوە و هاوسێیەكەی تریش بە سەرلەنوێ كێشانی سنوورەوەكەیەوە هاتۆتە ئاراوە، كە پرسیارەكە پەیوەندی بەچارەنووس و كێشانی سنوور و چارەنووسی ئێمەوە هەیە. ئەو سنوور كێشانەی كە دەبێتە دەستپێكی كۆتایی هێنان بە قۆناغێك لە مێژوو و جوگرافیا، كە زۆر كارمان كرد تا كێشەی مێژوو و جوگرافیا قووڵتر نەبێتەوە، سەربەخۆیی پێش ئەوەی بە چاوی مافێكی رەوا لێی بڕوانرێت دەبوایە بەچاوێكی چارەسەر ئاسا لێی بڕوانرێت، جگە لەمەش پابەندبوونە بە ئامانجێك پێش ئەوەی پاپەندبوون بوون بێت بە خواستێكی گرنگ و بایەخدار.\nكوردی عێراق هاوشێوەی مەردوومی تری جیهان مافی سەربەخۆبوونیان هەیە، ئەگەر لە رەوشی شیعەو سوننەكان رامێنین، ئەوا دەبینین هەردوولایان لە چوارچێوەی سنوورێكدا كە دەستوور و یاسا لێی میوان نییە لە قۆناغێكی وشكی بێ متمانەیی دەژین، یاسا بە میزاجی لایەنێك لەسەر حیسابی لایەنەكەی تر جێبەجێ دەكرێت، لە رەوشێكی واشدا ئەگەر لایەنێك بیەوێت بەرەو شێوازێكی دوور لە هیلاكی و سستی بەڕێوەبردن هەنگاو بنێت، ئەوا سەربەخۆیی بە مەفهومی شارستانی و یاساییەكەی هەرگیز زیانی لێناكەوێتەوە، بە پێچەوانەوەی مەفهومی لایەنی براوەو دۆڕاو یا باڵادەستی و ژێر دەستی، كە ئەم مەفهومە چەندین نەتەوەو وڵاتی بەرەو داڕمان برد.\nبۆچی كوردستان سەربەخۆیی دەوێت؟\nلە وەڵامدانەوەماندا دەڵێین: پێش ئەوەی سەربەخۆیی ئاواتێك بێت، كوردستان لەلایەن سیاسەتمەدارە عەرەبە عێراقییە ناسیاوەكانمانەوە رووبەڕووی گوشاری زۆر توند كراوەتەوە، بەڵی سەرەڕای دەرك كردنمان بە ئێش و ئازارەكانی حەزرەتی یوسف كاتێك ئەویش لەلایەن خودی براكانیەوە فڕێ درایە نێو بیرەوە، ئەگەر چی ئێمە نە وەك ئەو لە خەونا بینیمان ئەستێرە كڕنوشمان بۆ بەرێت، نە لەژێر چاودێری نێو دەوڵەتییەكی ئەوتۆ ژیاوین كە مایەی ئێرەیی پێ بردنمان بێت، بەڵكو لە پێناو ئەمڕۆو بەیانیدا بەردی شاخمان دادەتاشی، بەڵام سەرەڕای ئەم زوڵم و ستەمەش ئێستاشی لەگەڵدابێت هەر دەڵێین عەرەبەكان برامانن.\nبینیمان زۆربەی ئەوانەی پێشتر لە خەباتدا هاوبەشمان بوون لە ئاست زوڵم و دەستدرێژییەكانی سەر گەلی كوردستان هەڵوێستی بێدەنگیان هەڵبژاردووە، هەر بۆیە گەلی كوردستان بۆ سەربەخۆیی هەنگاو دەنێت. ئێمە لە پێناو نیشتیمان بێدەنگ بووین، بێدەنگ بووین لەبەر پەلاماری سیاسییە تەمەن بچووكەكان كە ئاوات و خەیاڵی وا چۆتە مێشكیان تەواوی وڵات بخەنە ژێر دەسەڵاتی خۆیانەوە لە كاتێكدا ئەو وڵاتە چەندین نەتەوەی جیای لە خۆ گرتووە نەك چەند كۆمەڵە مرۆڤێك.\nكورد نەتەوەیەكە مێژوو حوكمی دابەشبوونی جوگرافی و پارچەپارچەبوونی بەسەرا سەپاندووە، بەڵام ئێمەو جوگرافیا هەردەم لە ململانێدا بووین و لەگەڵ مێژووشدا بۆ راستكردنەوەی بە پشوویەكی درێژ لە ململانێ دا بووین، سەركەوتین و لە بەدەستهێنانی ئەو مافەی كە خوا هاوشێوەی خەڵكانی تر كە لەوانەیە ئەوان هەست بەو نیعمەتەشی نەكەن پێی بەخشیوین، سەر دەكەوین، ئێمە نە بە رۆڵی هابیل رازی دەبین و نە دەمانەوێت خەڵكی تریش ببێتە بكوژ.\nچۆن سەربەخۆ دەبێت؟\nزۆرێك موزایەدە دەكەن و پەلاماری هەڵبژاردنی سەركردەكانمان دەدەن، وەك ئەوەی ئەوان هەوڵیان نەدابێت لە نێوجەرگەی بارزان و چۆراوی چاكیی و رەسەنی بارزانیی باوك دا بن، ئەو سەركردەیەی لەسەدەی رابردوودا بە پێنج سەد پیاو لە باشترین پیاوەكانی مێژووی نەتەوەیەكی دروستكرد، تا نان و خۆراك بە هەندێ پارەدارو خاوەن بڕیار بەدەستانی ئەمڕۆ بدات، ئەوانەی ئەمرۆِ لە خراپەكاری بەولاوە لەبەرامبەر ئەو كەسانەی كە پێشتر چاكەیان لەگەڵدا كردوون كارێكی تریان نییە. ئایا ئەگەر بارزانی نەبووایە ئەوان ئەمڕۆ هیچ پێگەو دەسەڵات و بەختێكیان دەبوو تا ركابەری ئێمەی پێ بكەن؟\nبەڵام لەگەڵ ئەوەشدا راپرسی هۆكاری بابەتیانەی خۆی هەیە، بۆ شیكردنەوەی ناچین لاپەڕەكانی رابردوو هەڵبدەینەوە كە بۆنی مەرگی لە ناكاو و ئارام نواندنی لێدێت، ئەو ملیۆنەها مینە بەسە كە ئێستاشی لەگەڵدا بێت ئەیچێنن تا جەستەكانمانی پێ پەككەوتە بكەن.\nبا هاووڵاتی كورد رای خۆی بدات كێ دەیەوێت پەیوەندییەكەی لەگەڵ عێراق وەك پەیوەندی نێوان گەورەو مڵ كەچكاری بمێنێتەوە، (وجعلناكم شعوبا و قبائل لتعارفوا ان اكرمكم عند الله اتقاكم) قسەیەكە بە عەرەبی نووسراوەو هەموو كەس لێی تێدەگات، ناچێتە عەقڵەوە زمان بكەنە بەهانە بۆ شێواندنی راستییەكان لە ئاست مافی نەتەوەیەك بە تایبەتیش ئەگەر ئەو نەتەوەیە مافخوراو بێت.\nكوردستان كەی سەربەخۆیی رادەگەیەنێت؟\nئێمەین كە وەڵامی ئەو پرسیارە دەدەینەوەو دەزانین چ كاتێك لە بارە، دەكرا كاتەكە هەندێ دوا بخرێت، بەڵام كەسانی غەیری ئێمە پەلەی لێ دەكەن.\nلەبەر ئەوەی لە عێراقدا چەمكی دەسەڵات رەوتێكی هەڵەو خراپی گرتۆتەبەرو پیادەی هەڵسوكەوتەكانی چەرخەكانی ناوەڕاست بەڵام لە ژێر ناوی نوێدا دەكرێت، لەوانەیە عێراق لەدوای ئێمەش خێرو خۆشی بە خۆیەوە نەبینێت.\nلە چ كاتێكی خراپدا هاووڵاتی بە بڕیار لە نان و خۆراك بێ بەش دەكرێت تا بەگوشار وڵات هاوشێوەی ماڵێك ناچار بكەن تەنیا مڵكەچی خۆیان بێت؟\nنە دەكرێت پەیوەندی بە مەیل و ئارەزوو بێت، نە دەشبێت بەو شێوەیە بێت. لە هیچ شوێنێك مایەی قبول كردن نییە تاكە خەمی بزووتنەوە سیاسییەكانی عێراق تەنیا جووڵە پێكردنی شەڕی نێوخۆ بێت و ئێمەش بە شێوەیەكی رۆژانەو بەبەردەوامی بۆن و بەرامی كوشتن و كۆچپێكردن و هەڕەشەو تەقاندنەوە بكەین و هەڵە بە هەڵەی گەورەتر چارەسەر بكرێت تا ئەوەی لە نێو كۆشكەوەیە نەفرەت لە وانەی دەرەوەی بكات.\nبەداخەوە لە دوای ئێمە كەسێك ئەركی ئەو پرسیاركردنەی نەخستە ئەستۆی خۆی كە ئەمە لە پێناو نیشتیمانە نەك تاكە كەس یا تاكە حزبێك بپرسێت، ئەرێ كوردەكان لەبەرچی سەربەخۆییتان دەوێت؟\nئەگەر وەڵام و كردەوە مەیلێكی نیشتیمانییان لای نەتەوەی كورد لە پێناو مانەوە دروست بكردبووایە، ئایا پێویستیمان بە پرسیاری تر دەبوو؟\n*سكرتێری مەكتەبی سیاسی پارتی دیموكراتی كوردستان


صڵاح الدین عه‌بدولكه‌ریم - هه‌موو بابه‌ته‌كان\nژمـاره‌ی پێكهاته‌كان: 11\nحوكمى تەوەسول كردن بە پێغەمبەر(صلى الله عليه وسلم) كوردی سۆرانی\nفه‌تـواده‌ر : شێخ موحه‌مه‌د ساڵح العثیمین وه‌رگـێران : صڵاح الدین عه‌بدولكه‌ریم پێداچـونه‌وه : پشتیوان سابیر عه‌زیز\nتەوەسول كردن بە پێغەمبەر(صلى الله عليه وسلم) سێ بەشە: بەشى یەكەم: تەوەسول كردن بە باوەڕ هێنان پێى و شوێن كەوتنى، ئەمە دروستە لە ژیانى و لەپاش مردنى. بەشى دووەم: تەوەسول كردن بە پاڕانەوەى، واتە: داوا لە پێغەمبەر(صلى الله عليه وسلم) بكات دوعاى بۆ بكات، ئەمەیان لە ژیانیدا دروستە نەك لە پاش مردنى چونكە لەپاش مردنى ناگونجێت و ناشێت. بەشى سێ یەم: تەوەسول كردن بە خاتر و پلەو پایەى پێغەمبەر(صلى الله عليه وسلم) لە لاى خواى گەورە، ئەمەیان دروست نى یە نە لەژیانیدا وە نەلە پاش مردنى.\nدوعاو ئه‌ذكارو ئاداب بۆ منداڵان له سوننه‌تی صه‌حیحی پێغه‌مبه‌رمان صلى الله عليه وسلم كوردی سۆرانی\n2 / 8 / 1431 , 14/7/2010\nته‌فسیری سوره‌تی ( الحجرات ) كوردی سۆرانی\nووتاربێژ : صڵاح الدین عه‌بدولكه‌ریم پێداچـونه‌وه : پشتیوان سابیر عه‌زیز\nسوره‌تێكی مه‌ده‌نیه، ژماره‌ی ئایته‌كانی ١٨، مامۆستا صه‌ڵاح الدین هه‌ستاوه به روونكردنه‌وه‌ی به شێوه‌ێكی ئاسان، وه ئه‌م سوره‌ته چه‌نده‌ها ئه‌حكامی تێدایه ده‌رباره‌ی بیروباوه‌ڕ و ڕه‌وشته ئیسلامیه‌كان...\nحوكمی شه‌رواڵ درێژی چی یه بۆ پیاوان كوردی سۆرانی\nپرسیارێكه له لایه‌ن زانای پایه به‌رز شێخ موحه‌مه‌د صاڵح العثیمین وه‌ڵامی دراوه‌ته‌وه، وه ناوه‌ڕۆكی پرسیاره‌كه ئه‌مه‌یه:" ئایا حوكمی شەرواڵ درێژی چی یە بۆ پیاوان ؟".\nكاتى داهاتوو كوردی سۆرانی\nدانـراو : عه‌بدولمه‌لك ئه‌لقاسم وه‌رگـێران : صڵاح الدین عه‌بدولكه‌ریم پێداچـونه‌وه : پشتیوان سابیر عه‌زیز\nكۆمه‌ڵه چیرۆكێكى رِاسته‌قینه‌یه هانى مرۆڤ ده‌دات بۆ ته‌وبه كردن و گه‌رِانه‌وه بۆ لاى خوا .\nبیروباوه‌ڕی ئه‌هلی سوننه‌و جه‌ماعه كوردی سۆرانی\nهه‌ڵبژارده‌یه‌ك له فه‌تواكانی شێخ ئیبن عوسه‌یمین (رحمه الله) كوردی سۆرانی\nئه‌م كتێبه كۆمه‌ڵێك له فه‌تواكانی شێخ ئیبن عوسه‌یمینی له ناو خۆی گرتوه، كه په‌یوه‌ندی به بیرو باوه‌رو خواپه‌رستیه‌وه هه‌یه له گه‌ڵ هه‌ندێ فه‌توای تایبه‌ت به ئافره‌تی مسوڵمان.\nجێگیر كردنی به‌ڵگه‌كان له سه‌ر حوكمی كه‌سێك كه داوای فریاكه‌وتن بكات له جگه له خوای گه‌وره یاخود هه‌واڵده‌رانی غه‌یب و فاڵچی كوردی سۆرانی\nدانـراو : شێخ عه‌بدولعه‌زیز بن باز وه‌رگـێران : صڵاح الدین عه‌بدولكه‌ریم پێداچـونه‌وه : پشتیوان سابیر عه‌زیز\nئاینی پیرۆزی ئیسلام قه‌ده‌غه‌ی كردوه په‌نا ببرێت و داوای فریاكه‌وتن بكرێت له غه‌یری خوای گه‌وره ،وده‌بێت جێگیر كردنی به‌ڵگه‌كان بكرێت به‌سه‌ر ئه‌و كه‌سانه‌ی داوای یارمه‌تی له جنۆكه‌و شه‌یتانه‌كان ده‌كه‌ن، هه‌روه‌ها خه‌ڵكی ئاگادار بكرێنه‌وه له‌و ویرده نا شه‌رعیانه‌ی كه گومڕاكان ده‌یكه‌ن.


توركیا، ئەمەریكا و ئەورووپا داوا لە سەرۆك بارزانی دەكەن پرۆسەی ئاشتی لە توركیادا زیندوو بكاتەوە\nدیسان داوا لە سەرۆكی هەرێمی كوردستان دەكرێت تا ڕۆڵی هەبێت لە دووبارە بونیادنانەوەی پرۆسەی ئاشتی لە توركیادا. چاودێرانیش لەسەر ئەو باوەڕەن كە، ئەو خوێنەی دەیان\nدەبێت گەلی كوردستان خۆی بڕیاری سەربەخۆیی بدات و چاوەڕێی ئەوە نەبێت ئەمریكا و رووسیا بڕیاری بۆ بدەن\nئەلێكس ڤاتانكا توێژەری باڵایە لە ئامۆژگای رۆژهەڵاتی ناوەڕاست، تایبەتمەندی كاروبارە ئەمنییەكانی رۆژهەڵاتی ناوەڕاستە و شارەزای بواری كاروبارە ناوخۆیی و دەرەكییەكان و هێزە سەربازی و ئەمنییەكانی\nخوا ھەڵناگرێ دڵی لای خانوە قوڕەکانە .. شانازی برایم ئەحمەد وەکو خۆی!\nرێبوار هه‌ژار ؛ تەنیا باس لە بەشێکی کەمی ماڵ و موڵک و ئەو سامانە دەکەم، کە بە ناشەرعی پێکییەوە ناوە، هەڵبەت ژمارەکان لەوە زۆرترن، به‌ڵام ئه‌وه‌نده...\nمۆته‌كه‌ی عێراقیبوون و خه‌ونی نه‌ته‌وه‌یی\nسووره مه‌رگه‌یی كێشه و قه‌یرانه سیاسی و مه‌زهه‌بیه‌كانی عیراق به ئاستێك گه‌یشتتون كه‌س خۆزگه به ده‌سه‌ڵاتی ده‌سه‌ڵاتدارانی عێراق نه‌خوازێ، هه‌ر سێ سه‌رۆكایه‌تیه‌كه له‌به‌رده‌م ئیراده‌ی حزبی به...\nدەقەی گووتاری رێزدار "نێچیرڤان بارزانی" لە مەراسیمی خستنەڕووی پلانی ستراتیژی هەولێر بۆ سێ ساڵی داهاتوو:\nئاماده‌بووانى به‌ڕێز، ميوانانى خۆشه‌ويست، ئێواره‌تان باش، هه‌موو لايه‌كتان به‌خێر بێن. به‌خێرهاتنێكى تايبه‌تى خاتوو كه‌يت گيلمۆر، جێگرى كۆميسارى باڵاى مافه‌كانى مرۆڤ، سه‌ر به نه‌ته‌وه يه‌كگرتووه‌كان كه له نيوويۆركه‌وه هاتووه...\nپەکەکە پێشێلکاری مافی مرۆڤن دژ بە کورد\nلەم کاتانەی دواییدا، لە ڕۆژئاوا پەکەکە ستایش کراون بەھۆی ئەو شەڕەی کە دژی داعش کردوویانە، بەڵام لە ڕۆژھەڵاتی ناوەڕاستدا ئەو ناوبانگە باشەیان نییە. سەرچاوەکانی جیروسالم ئۆنلاین...\nمحەممەدی حاجی مەحموود: لە بەغدا وەرنەوە و لە كوردستانەوە بۆ سەربەخۆیی یەكدەنگ بن\nسكرتێری حزبی سوشیالیست دیموكراتی كوردستان ڕایگەیاند، ئێستا شتێك نەماوە بەغدا و كوردستان پێكەوە گرێ بداتەوە، هەربۆیە باوەڕی وایە کە، ئێستا باشترین ساتەوەختە بۆ ئەوەی كورد...\nمحەمەدی حاجی مەحمود: نەوشیروان مستەفا پرۆژەكەی لە 19ی ئاب سەرنەكەوت و كۆتایی هات بۆیە گەرانەوە و نەگەرانەوەی وەك یەكە و كاریگەری نابێت\nمحەمەدی حاجی مەحمود لەدیمانەیەكی گوڵاندا :نەوشیروان مستەفا پرۆژەكەی لە 19ی ئاب سەرنەكەوت و كۆتایی هات بۆیە گەرانەوە و نەگەرانەوەی وەك یەكە و كاریگەری نابێت* هەر...\nهاووڵاتیانی هەرێم: سەرۆک بارزانی ئاواتی چەند ساڵەی گەلی کورد بەدی دێنێ\nهاووڵاتیانی كوردستان ده‌ڵێن، (سەرۆک بارزانی) بەو دەستکەوتانەی بۆ گەلی کوردی پەیدا کردووە، هەم دواڕۆژی سیاسیی هەرێمی کوردستانی زامن کردووە، هەم ڕێگاکەی خۆش کردووە بۆ دامەزرانی...\nبیجگە لەسەربەخۆیی.. بژاردەیەكی دیكە لەبەردەم كورد نەماوە\nفەرهاد محەمەدلە توێژینەوەی رۆژهەڵاتی ناوەڕاست لە ژێر سێبەری دەوڵەتی ئیسلامیدا ئاماژە بەوە كراوە كە پێدەچێ ئەو نیمچە دەوڵەتانەی كە كورد خاوەندارین لە ناوچەكەدا، بەتایبەتی هەرێمی...\nسەرپەرشتیاری میحوەری شنگال: عێراق وەك حەشدی شەعبی تەماشای پەكەكە و یەپەشە دەكات\nسەربەست لەزگین، سەرپەرشتیاری میحوەری شنگال، لە دیدارێكی "هەولێر"ـدا رایدەگەیەنێت؛ یەك چەكداری پەكەكە لە سەنگەرەكانی بەرگری لە سنووری شنگال نییە، هەموو ئەوانەی هەن لەناو شنگال و...\nئەڤین هروری:بارزانی 20 دۆسیەی گەندەڵیی بەرپرسانی پارتیی ئاراستەی داواكاری گشتیی كردووە\nئەڤین هروری ئەندامی سەركردایەتیی پارتی دیموكراتی كوردستان ئاشكرای دەكات، سەرۆك بارزانى 20 دۆسیەی گرنگ و هەستیاری گەندەڵیی بەرپرسانی پارتیی ئاراستەی دەستەی نەزاهە و داواكاری گشتیی...\nکۆمسیۆنی ھەڵبژاردن: دەتوانین راپرسی لەو وادەیەی بارزانی دەیەوێ ئەنجام بدەین\nڕاپۆرتى هێمن ساڵح کۆمسیۆنی ھەڵبژاردن: دەتوانین راپرسی لەو وادەیەی بارزانی دەیەوێ ئەنجام بدەین ھەندرێن محەمەد، سەرۆکی کۆمیسیۆنی باڵای سەربەخۆی ھەڵبژاردن و راپرسی لە ھەرێمی کوردستان، لە گفتوگۆیەکی...\nپێش ئەوەی ریفراندۆم ئەنجامبدەین دەبێت هاوپەیمانیی سەربازی بۆ پاراستنی كوردستان گرێبدەین\nژینگەی هاوكێشەی سیاسی لە ناوچەكە و رۆژهەڵاتی ناوەڕاست، ژینگەیەكی تێكچرژاوە و پرسەكان بەیەكداچوون و ئەوەی زۆر وردبینانە سەیری نەكات و بەدواداچوونی لەسەر نەكات، بەئاسانی سەری...\nسێ سەرۆکە لاوازەکە\nنیاز حاجی ئەو قۆناغەی کە ئێستا عێراق پێدا گوزەر دەکات ، هەرسێ سەرۆکایەتیەکەی ( کۆمار و نوێنەران و وەزیران ) لەلایەن سێ کەسایەتی تا ئەوپەری لاواز...\nئەمڕۆلە ژێر ناونیشانی هەڵەبجە قوربانی ئازادی وسەرفرازی بوو بۆ کوردستانی مەزن ، ڕێکەوتی چوارشەمە بەرواری ١٦ی ئازاری ٢٠١٦ لە شاری لاهای لەتەک بارەگایی ڕێکخراوی نێو...\nریفراندۆم و دوای ریفراندۆم\nئازا حەسیب قەرەداخی بارودۆخی رۆژهەڵاتی ناوەڕاست بە گشتی و جووڵەی سیاسی و سەربازیی لە عێراق و سووریادا زۆر ئاڵۆزە و وردبوونەوە و واقیعبینییەكی زۆری گەرەكە.زنجیرە ئاڵوگۆڕێك...\nنه‌شنال ئینترست: ساڵی 2016 ساڵی جیابوونه‌وه‌ی كوردستان له عێراق ده‌بێت\nماڵپه‌ری نه‌شنال ئینترست راپۆرتێكی بڵاو كردۆته‌وه سه‌باره‌ت به سه‌ربه‌خۆیی كوردستان و جیابوونه‌وه له عێراق و ده‌ڵێ: سه‌رۆك بارزانی به ئاشكرا رایگه‌یاندووه كه كاتی ریفراندۆم بۆ...\nمایەی شەرمە بۆ بزوتنەوەی گۆڕان لە بەریتانیا\nگۆنا سەعید؛ لەپەراوێزی كۆبونەوەی سەرۆكی پەرلەمان دكتۆر یوسف محەمەد ئیوارەی ٢٢/٢ كە لە هۆڵێكی پەرلەمانی بەریتانیا لە لەندەن ... قسەكانی نیو ڤدیۆكەم لە كۆتایی ئەم نوسینەدا...\nكاتی ئەوە هاتووە ئەمریكا و ناتۆ بە توركیا رابگەیەنن رازین بە راگەیاندنی دەوڵەتی سەربەخۆی كوردستان\nپڕۆفیسۆر، تێد گەلێن كارپێنتەر، بڕوانامەی دكتۆرای لە بواری مێژووی دیپلۆماسی لە زانكۆی تەكساس بەدەست هێناوە. پێشتر بەڕێوەبەری دیراساتی سیاسەتی دەرەكی بووە لە ئامۆژگای كاتۆ، هەروەها...\n1 2 3 4 5 6 7 8 ئه‌نجامه‌کان: 151 | سه‌رجه‌م: 61 - 80


بەڤیدیۆ: ئەو پیاوە عێراقییەی خۆی بە مەسیح ناساند دەستگیر كرا – تۆڕی میدیایی خەڵک\nبەڤیدیۆ: ئەو پیاوە عێراقییەی خۆی بە مەسیح ناساند دەستگیر كرا\n2018/07/12 - 10:44 AM\nرۆژێك دوای بڵاوكردنەوەی تۆمارێكی ڤیدیۆیی كە تێیدا پیاوێكی بەتەمەن لە عێراق بانگەشەی ئەوەی دەكرد “مەسیحە”، لەلایەن هێزە ئەمنییەكانی عێراقەوە دەستگیر كرا.\nماڵپەڕی (العربیە) بڵاویكردەوە، ناوبراو دوای دەستگیركردنی، تۆمارێكی نوێی ڤیدیۆیی بڵاوكردەوەو تێیدا داوای لێبوردنی لە هاووڵاتیانی عێراقی‌و مەسیحییەكان كردو رایگەیاند، بانگەشەكانی بۆ ئەوەی كە “مەسیحە” بێ ئاگایانە بووە.\nلە یەكەمین تۆماری ڤیدیۆییدا كە رۆژی سێ شەممەی رابردوو بڵاوكرایەوە، ئەم پیاوە بە تەمەنە كە ناوی زەمینی خۆی بە (هاشم سەهم جەبر) ناوبرد، ئاشكرایكرد، لە راستیدا ئەو (عیسای مەسیحە) كە جیهان پڕ دەكات لە دادگەری، ئەو كەسەشی كە ڤیدیۆكە تۆمار دەكات بەبێ ئەوەی خۆی ئاشكرا بكات رایگەیاند، ئەو پیاوەی لە بەرانبەری دانیشتووە بۆ هەموو ئاینەكان نێردراوە.\nهاشم سەهم جەبر دانیشتوانی ناوچەی كەرخی بەغدایەو بانگەشەی ئەوەی دەكرد كە رەحمەتە بۆ هەموو جیهان.\nئەوەی جێی تێڕامان بوو هیچ كەسێك تۆمارە ڤیدیۆییەكەی بە راستی وەرنەگرت‌و بە گاڵتەجارییەوە سەیریان دەكردو پێیان وابوو ئەم پیاوە نەخۆشی دەروونی هەیە.\nئەمەش یەكەمین جار نییە‌و چەندین جاری دیكە بانگەشەی مەسیحی بوون لە عێراق دەكرێت‌و بە زۆریش لە ناوچە هەژارنشینەكاندا دەردەكەوێت، پێشتریش لەكاتی هەڵمەتی هەڵبژاردنەكانی عێراق كەسێك خۆی وەك پێغەمبەر ناساند و لەلایەن هێزە ئەمنییەكانەوە دەستگیر كرا.\nكلیك بكە بۆ بینینی ڤیدیۆكە..\nهاوپەیمانی لە نێوان فراكسیۆنە گەورەكانی شیعەدا دروست دەكرێت\nعیراق گەرمترین وڵاتی دنیایە\n” هەوڵدەدەین لە بوارەكانی بازرگانی و ئابوری و تەكنولۆجیا، سود لە ئەندونیسیا وەربگرین”\nدەروازەسنورییەكان و فڕۆكەخانەكانی هەرێم رادەستی حكومەتی عێراق دەكرێن\nحزبێكی مەسیحی بایكۆتی هەڵبژاردنی پەرلەمانی كوردستان دەكات\nئومێد خۆشناو: شەكرشكاندنەكەی سەفیری توركیا فیتنە گێڕیە\nحزبی شیوعی بەتوندی وڵامی باڵیۆزی توركیا لە كەركوك دەداتەوە\n“ئەو كاتەی عێراق وڵاتێكی هەڵوەشاوە بوو، كورد دەیتوانی كۆمەڵێك دەستكەوتی هەبێت”\nجیهانی2 خولەک پێش ئێستا